Barnaamijka Hello Somaliska – 04-03-2012 | Somaliska\nBarnaamijka Hello Somaliska – 04-03-2012\nCaawa waa markale iyo barnaamijkeenii Hello Somaliska. Barnaamijka waxaan caawa ku lafa guri doonaa mowduucyadii ugu waaweynaa ee aan qornay isbuucaan.\nWaxaan doonaynaa in aan barnaamijka ka dhigno mid aad fikradihiina iyo su’aalihiina toos hawada uga soo gudbin kartaan. Mowduucyada aan maanta kaga hadli doono barnaamijka waxay noqonayaan.\n1. ARIMAHA SOCDAALKA: Saadaaasha laanta Socdaalka oo filaysa in Soomaali badan ay yimaadaan Sweden 2012. Baarlamaanka oo ka dooday is waafajinta arimaha mideynta reeraha iyo sharciga Sweden. iyo gudoomiyaha degmada Katrineholm oo ka walaacsan Soomaalida la filayo in ay halkaasi yimaadaan.\n2. ARIMAHA NOLOSHA: Soomaali xaflad u dhigtay gabadha u dhalatay reerka boqortooyada Sweden. Boqorka oo dalbaday in reerka biilkiisa loo kordhiyo. Iyo ragga Swedishka oo lagu tilmaamay in ay yihiin kuwa ugu qurxoon aduunka.\n3. Qodobada kale ee aad fikradiina ama su’aalaha aad ku darsan kartaan waxaa ka mid ah: Sirdoonka Sweden oo sheegay in ay isha ku hayaan dad Al-shabaab lagu tuhmaayo. Somaliska.com ma lacag baa laga dhigay? iyo arimaha bulshada sida barnaamijkeena Safarkaygii Islaamka.\nIyo mowduuceenii ugu dambeeyay ee bikrada laga iibsado hospitaalada Yurub.\nSidii caadada ahayd telefoonka barnaamijka aad uga qeyb qaadan kartaan waa 0722958251 (Comviq) Saacada waa kl. 18:00 (ama 6pm).\nWadada ugu fudud ee aad DNA isku cadeyn karto\nSweden faa’iido dhaqaale miyaa ugu jidha qaxootiga?\nBashir abass says:\nMarch 4, 2012 at 11:41\nJimcale miyay so wici karan dadka dibada joogo,\nMarch 4, 2012 at 11:52\nHaa, waxaad ku daraysaa nambarka 0046722958251.\nMarch 4, 2012 at 17:46\nJIMCAALE SXBOOW QOFTI AAN LACAG UGU JURIN MALA SOO WICI KARAA ASII RABO INAW KAQEEYB GALO BARNAAMIJKA HOODI AXAD REEYSO AMA LYCKA MAHEEYSAA ADOO DAMOOHAAYO BUUGA NAXARIISTA\nHADAAN QODOB KAMID KA DHIIBTO ARIMAHA DOODA GALABTA DUQA MAG KATRINEHOLM ADEER GÖRAN MAW MAGACIISA AHAAY INTOWSAN SHAQADA BILAABIN WALEE ARBETSLÖS MEEHEEYN XAWSA CUNI JIRAY MUGAW DHAHAA LAGU BIILIMAAYO CANSHUURTAANYA SOMALIDA TEEDA KALE CANSHUURTA MAGAALADA SWEDSH LEE MAA DHIIBO MASE AJAANIBANA WAA DHIIBAAN?\nMarch 4, 2012 at 19:13\nSxb waan ka xumahay fariintaada waxaan arkay markii uu barnaamijka dhamaaday insha Allah waqtiga kale.\nMarch 4, 2012 at 18:15\njimcale wad ku mahadsantahay hesaha macaan ee sodeyso\nMarch 4, 2012 at 18:17\nheebad waxad ku ledahay dhuulkaga hooyo wa ruun walahay ax ax ax\nasc salaan aniga waxaan jeclaan laha in aad barnamijkan kan kuxiga aad kusoo qaadataan xaga shaqada ama somalida waxa ka hasyta dhinaca shqada idinkoo mahadsan thnks salaan all\nwaaaaaaaaaaaaaaaaaaaaaaaaaaaaaaw alaa heestu macaana\nMarch 4, 2012 at 20:01\nanigu waxan leyahay sirdonka swedan qabta ee xabsi daain udira alshaab iyo kuwa xataa taageerada siiya waa kuwa nabaday qax dhibaato iyo dhimasho an wax macnaa ku qotominee mida labaas somaalida taqaan kuwaas xataa waxan ka codsanlahaa ineey ciidamada sirdonka cawiyaa i hate allshabaab walaahi\nDeq darajo says:\nMarch 4, 2012 at 21:39\nTO” JIMCALE fadlan hadi.ey macqul tahay boga somaliska.com kusodar qeb lagu shergaren karo sida in qof lodiro ama logu diro\nMarch 5, 2012 at 11:27\nWooow Ifka sidayda o kale ayad ogu riyaqday hesaha mcn e webka somaliska sodaayo,\nIgaralli ahada xalay si kale ayan umashqulay,\nMarch 6, 2012 at 16:04\nmuse: asc dhaman hawl wadenada gaar ahana jimcaale guud ahaana bulshada.sua ashayda jumcaale sxb anigu waxn haya su aal . waxan deganahay Sweden waxan kudhalay igu dhashay hal ilmo lkin ilaa iyo hada mahaysto wax sharci ah habayaratee waxayna jirtaa 7 bilood marka huspital lageynayo lacagta dhaqalaha xataa anaa bixiya. waana dhebel lacagtu aniguna waxan leyahay deganashaha wadanka lkin mahaysato hoyadeed wax sharciya oo wadankan kusabsan xaq umalaha miyaa ilmahaygu markas sharci waxan ahay jawab la aan .


Bandhigga soo nooleeynta dhaqanka oo maanta lagu qabtay Muqdisho “Sawirro” – Radio Muqdisho\nBandhigga soo nooleynta farshaxanka iyo dhaqanka oo maalmahan ka socday gobolka Banaadir ayaa galabta lagu qabtay garoonka kubadda Kolayga Wiish ee magaalada Muqdisho.\nBandhigan ayaa waxaa soo qaban qaabisay wasaaradda Warfaafinta Dhaqanka iyo Dalxiiska taasoo qayb ka ah soo nooleynta Farshaxanka iyo dhaqanka oo maalmahaan ka socday Magaladda Muqdisho,.\nWaxaa ka qaybgalay bandhigga dhinyaro ku tartameysay Farshaxanka, ,heesaha ciyaaraha iyo sheekooyinka kuwaasoo ka kala yimid Degmooyinka Gobolka Banaadir.\nKoxda Tigwaandowga ee X.S.T ayaa soo banadhigtay Ciyaar Karatee iyo Tigwaandoo ay dadku aad u jecleysteen,Kooxda Fankaloorka ee Hobalada Qaranka ee waaberi iyo Kooxda Banaadir Band ayaa Ciyaaraha Hiddaha iyo dhaqanka iyo Dab ismariska iyo Heeso ka tarjumaayo Dhaqanka ku soo bandhigay madasha..\nGudoomiyaha Degmada C/siis Cusmaan Muxyadiin Cali ayaa ka mahadceliyey bandhigaan oo dhalinta lagu baraayo dhaqankooda suubban, wuxuuna ku amaanay wasaaradda warfaafinta dhaqanka iyo dalxiiska dadaalka ay ugu jirto soo nooleynta dhaqanka faca weyn ee Soomaaliyeed.\nWasiir ku xigeenka wasaaradda warfaafinta dhaqanka iyo Dalxiiska C/llaahi Colaad Rooble oo munaasabaddaasi ka hadlay ayaa sheegay in wasaaradda ay ka go’antahay la dagaallanka dhaqamada shisheeye ee xun xun, isagoo kula dar daarmay dhallinyarada Soomaaliyeed iney bartaan dhaqankooda suubban kuna faanaan,, waxuuna hoosta ka xariiqay in wasaaraddu ay dadaal dheeraad ah ku bixin doonto arrintaasi la xiriirta soo nooleynta dhaqanka.\nWasiirka Wasaaradda Dhalinyada iyo Sportiga Mudane Maxamed C/llahi Xasan Nuux oo isagana ka hadlay Bandhigga ayaa sheegay in Dawladda Soomaaliya ay ka go’an tahay la dagaallanka waxyaabaha Xun ee liddiga ku ah dhaqankeena Soomaaliyeed, wuxuuna aad u amaanay dhalinyaradii ka qeybgashay bandhiggan.\nBandhigaan ayaa waxaa uu socon doonaa muddo Afar bilood ah, waxeeyna Dawladda Soomaaliyeed uga golleedaha dib u soo nooleynta dhaqanka iyo Hiddahii Ummadda Soomaa\nSawir Qaade C.laahi Muxuyadiin Codka.\nXoghayaha Xiriirka Soomaaliyeed ee Kubadda Kolayga oo xilka laga qaaday +Sawirro


Posted by Tranquillus | Agoosto 15, 2020 | Xirfadaha hadalka iyo qoraalka afka\nLa wareejiso ogeysiis la'aan muddada uurka. Waa macquul?\nCaadi ahaan, shaqaale u qaata xisbiga inuu kaligiis joojiyo qandaraaskiisa shaqada. Waa inuu xushmeeyaa muddada ogeysiinta sharciga ah. Tani waxay u oggolaaneysaa loo shaqeeyihiisa inuu abaabulo beddelaadiisa. Xaaladaha badankood, muddo bil ah ayaa la siiyaa dadka aan maareeyayaasha ahayn. Hoggaamiyaha, muddada ayaa badanaa lagu kordhiyaa saddex bilood.\nWaxaad hadda uun ka baratay dhacdada farxadda leh. Waxaad si adag uga go'an tahay inaad bedesho sanduuqyada. Qorshe aan la fahmi karin, saacado aan la bixin, fasax fasax ah. Xaalad musiibo ah oo kugu anfacaysa anshax ahaan.\nQodobka L1225-34 ee Xeerka Shaqada wuxuu qeexayaa in shaqaale ku jira xaalad uur muuqata oo caafimaad ahaan la caddeeyay. Xaq u leeyahay inuu iskiis isaga casilo ogeysiis la'aan. Bixitaan leh saameyn deg deg ah. Hadaad doorato. Maheli doontid wax magdhow ah ee joojinta heshiiska shaqada si aad u siiso loo shaqeeyahaaga.\nSi kastaba ha noqotee, la soco in tani ay noqonayso bixitaan aan la soo noqon. Haddii ay dhacdo in aysan suurtagal ahayn in si kale la sameeyo. Diyaar ayaad u noqon laheyd inaad booskaaga baneyso. Taabadalkeed, sug ilaa aad fasaxa umusha ku jirtid. Tani waxay kuu oggolaaneysaa inaad mudnaanta koowaad siiso 12 bilood oo isukeenid ah. Waxaad ka faa'iideysan kartaa oo keliya qalabkan haddii aad baxdo inta aad uurka leedahay. Adiga ayay kugu jirtaa inaad miisaamto wanaagga iyo khasaaraha.\nTusaale warqad ah inaad iska joojiso ogeysiis la'aan inta aad uurka leedahay.\nSharciga kuma qasbayo, markaad haysato shahaadad caafimaad oo caddaynaysa. In loo isticmaalo hab gaar ah oo lagu joojiyo markaad uurka leedahay. Waxaad ku farxi kartaa kaliya taleefan wicitaan. Laakiin si looga fogaado wixii khilaaf ah. Waxaan kugula talinayaa inaad isticmaasho warqad ay ku qirayaan risiitka. Waad ka faa iidaysan doontaa inaad dirto emaylkan. Si aad u codsatid bixinta dheelitirkaaga koonto kasta, iyo waliba shahaadada shaqada oo ay weheliso shahaadada Pôle Emploi. Waxaa suurto gal ah inaanan ka mahadcelineynin habkaaga oo aan kaa codsanay inaad timaadid si aad iyaga u hesho. Loo-shaqeeyahaagu kuma khasbana inuu kuu soo diro.\nTusaalaha xarafka lambar 1\nMagaca hore Magaca awoowe\nMawduuca: Waraaq is casilaad la'aan ogeysiis\nWaan ka xumahay inaan kugu wargaliyo halkan go'aankeyga iscasilaad.\nFadlan la soco in iscasilaadaydu ay dhaqan galayso isla markiiba. Xaqiiqdii, xaaladdayda uurka ee muuqata waxaa markhaati ka ah caddaynta caafimaadka ee aan warqaddan kuugu soo dirayo. Iyo iyadoo la raacayo qodobbada qodobka L1225-34 ee Xeerka Shaqaalaha.\nWaxaan jeclaan lahaa inaan ka faa’iideysto fursadda la ii siiyay inaan ka tago shaqadayda iyadoon dib u dhac dhicin. Iyo iyada oo aan la bixin magdhowga joojinta qandaraaskayga shaqo.\nSidaa daraadeed waxaan kuugu baaqayaa inaad si dhakhso leh iigu soo dirto dhammaan dukumiintiyadii aan u baahnaan lahaa. Risiidkayga dheellitirka ee koonto kasta, shahaadada shaqada, iyo waliba shahaadada Pôle Emploi.\nMahadsanid, fadlan aqbal, Madam, muujinta tixgelinteyda ugu sareysa.\nTusaalaha xarafka lambar 2\nUjeeddo: Waraaq iscasilaad la'aan ogeysiis la'aan\nWaa murugo markaan ku dhawaaqayo go'aankeyga inaan iska casilo ogeysiis la'aan. Kadib 15 sano oo aan ku jirnay kooxdeena. Waqti noloshayda ah oo igu reebi doonta xusuus wanaagsan.\nIn kasta oo ay jiraan wax walba, hadda waan bartay oo waxaan ka shakisan ahay inaan uur leeyahay. Dhakhtarkayga waxaan u sameeyay caddeyn caafimaad oo uur leh. Diiwaangalso inaan kaa helo lifaaq.\nSidaad ogtahay, qasab kuma ahan inaan ixtiraamo waqti ogeysiis ah. Xaalkeygu wuxuu ii oggolaanayaa inaan si dhakhso leh uga tago shaqadayda.\nTani waxay ii oggolaaneysaa hadda inaan naftayda naftayda u geliyo tiro isku-hagaajinno ah nolosheyda shakhsi ahaaneed.\nWaad ku mahadsan tahay sida ugu dhakhsaha badan ee aad ii soo dirto. Dukumiintiyada la xiriira joojinta qandaraaskeyga shaqaaleysiinta.\nWaxaan kuu rajeynayaa maalin wanaagsan, fadlan aqbal Sir, muujinta tixgelin ixtiraam leh.\nDownload "Warqada iscasilaada ogeysiis la'aan 1"\twarqad-is-casilaad-la'aan-ogaysiis-1.docx - La soo dejiyay 343 jeer - 13 KB\nREAD Sababaha looga fogaado khaladaadka higaada shaqada\nDownload "Warqada iscasilaada ogeysiis la'aan 2"\twarqad-is-casilaad-la'aan-ogaysiis-2.docx - La soo dejiyay 362 jeer - 13 KB\nDib ula wareego ogeysiis la'aan, xuquuqda haweenka uurka leh Febraayo 13, 2022Tranquillus\nhoreKu wargeli bixiyahaaga fasaxa umusha ee loo shaqeeyahaaga\nsocdaBaro sida loo hubiyo khadkaaga lacagta


Obama:Cudurka Ebola Waa "Halis Amni"\nMadaxweynaha Mareykanka Barack Obama ayaa xaqiijiyay Talaadadii shalay in kumanaan ka tirsan ciidamada Mareykanka loo diri doono Galbeedka Africa si ey gacan uga geystaan adeegyada caafimaad ee lagula dagaalamayo feyruska Ebola.\nEbola ayaa gobolkaasi waxa uu ku dilay dad ku dhow 2,500 oo qof tan iyo markii uu dilaacay.\nIsagoo ka hadlayay xarunta la socodka iyo xakameynta cudurada ee Mareykanka oo ku taala magaalada koonfurta Mareykanka ku taala ee Atlanta, gobolka Georgia, ayuu Mr. Obama waxa uu sheegay in ciidamada Mareykanka ay ka qeyb qaadan doonaan dedejinta jawaab caalami ah oo dunidu ka bixiso xakameynta faafista Ebola.\nWaxa uu sheegay in Dunidu ay Mareykanka soo eegeyso si uu u guto waajibaadka caalamiga ah ee ka saaran la dagaalanka xanuun halis ku ah amaanka iyo caafimaadka dadweynaha dunida iyo tan Mareykanka.\nHadalka Madaxweynaha ayaa ku soo beegmaya xilli sida Madaxweynaha uu sheegay hanaanka caafimaadka ee dalalka Sierra Leone, Guinea, iyo Liberia uu ku dhowyahay inuu burburo.\nMr. Obama waxa uu sheegay in ciidamada Mareykanka aysan si toos ah ugu lug yeelan doonin baxnaaninta dadka uu ku dhaco Ebola, hase yeeshee ay tababrro iyo tasiilaad siin doonaan shaqaalaha caafimaadka ee dalalkaasi.\nWaxa uu sheegay in ciidamadu ay dhisi doonaan ilaa iyo 17 xarun caafimaad oo midiiba ay 100 sariirood yaalaan. Waxaa kaloo ay dhisi doonaan xarun weyn oo ay ku tababari doonaan ilaa iyo 500 oo shaqaale caafimaad ah.\nCiidamadan oo saldhig ku yeelan doona magaalada Manrovia ee xarunta dalka Liberia, ayaa sidoo kale fududeyn doona, sidii sahayda dawo ee looga baahanyahay gobolka ay deg deg ugu gaari laheyd.


Dastuurka qabyada ah oo dood ka dhex abuuray Soomaalida - Sabahionline.com\nDastuurka qabyada ah oo dood ka dhex abuuray Soomaalida Waxaa qoray Cabdi Ladhiif Daahir oo Muqdisho jooga\nMaxamed Cali Maxamed ay si dabacsan u xilli uu ka jawaabayay su'aalo uu weydiiyay wariyaha. Kadibna waxa uu codsaday in uu ka jawaabo telefoonka. "Kumaa tahay? Maxaad doonaysaa?" ayuu si kor ah u wayddiiyay. Daqiiqado kadib ayuu isku dhex yaacay, waxa uuna yiri, "Waxaan u malaynayaa in ay dhalinyaradi isoo wacday."\nErgooyin ku sugan xafladdii furitaanka shirkii Golaha Deegaanada Qaranka, Arbacadii 25-ki July. Hablaha Soomaaliyeed ayaa u dagaalamaya in ka dhex muuqdaan shirka, laakiin lama siin qoondadii loo ballan-qaaday ee ahayd 30% sida ku xusuba documentiyada Qrshaha Nabadda. [Maxamuud Maxamed/Sabahi]\nDhismaha Dastuurka ee Muqdisho, oo dhowaan la dayac tiray, iyadoo ay maal galisay hay'adda Iskaashiga iyo xiriirka Turkiga. [Cabdi Ladhiif Daahir/Sabahi]\nSoomaaliya oo tallaabooyin u qaadaysa si safaaradihii dib loogu furo\nIngiriiska oo ergo diblumaasiyadeed geysanaya Soomaaliya\nTayada nololeed ee magaalada Muqdisho oo soo hagaagaysa ka dib markii al-Shabaab magaalada laga saaray\nMarka Soomaaliya la joogo dhalinyarada waa naanaysta al-Shabaab oo aan dan iyo heello laga lahayn meelaha la isugu yimaado. Maxamed, oo ah arday 18-jir ah oo shareecada iyo qaanuunka ka barta jaamacadda Muqdisho, ayaa sheegay in si fiican uusan u maqlin codka taleefanka, "Dhalinyarada" ayaa hanjabaadyo usoo dirayay maxaa yeelay waxa uu ku lug lahaa ku wacyi-galinta dhalinyarada ee dastuurka qabyada ah ee Soomaaliya. Maxamed iyo qaar kamid ah saaxibadiisa jaamacadda waxa ay ka qeyb galayeen siminaaro ay soo abaabuleen Golaha Dhalinyarada Qaranka Soomaaliya, kaasi oo isku xira dhalinyarada Muqdisho iyo dowladda. Maalmo kahor inta aysan al-Shabaab soo wicin isaga, Maxamed waxa uu dhalinyarada qeybaheeda kala duwan ee caasimadda kala qeyb galay dood ku saabsan dowrka Islaamka iyo dastuurka cusub. "Waxa ay aheyd dood aad u kulul," ayuu yiri Maxamed, "Waxa ay ahayd wax wanaagsan in dhalinyaro aad u yar yar ay ka hadlaan arrintan. In badan dadku ma ayan akhrin dastuurka oo waxa ay si fudud u leeyihiin waa dastuur Masiixi ah ama cilmaani ah." Soomaali badan ayaa rumaysan in dalkooda oo muddo 20 sano ah aan lahayn wax dowlad dhexe ah uu haatan ku socdo waddadii isbedelka. Sannad kadib markii ciidamada Midowga Afrika ay al-Shabaab ka saareen caasimadda, Soomaaliya waxa ay qorsheeynaysaa in ay soo gaba-gabeeyso marxaladda ku-meel-gaarnimo, yeelato dastuur cusub, ayna doorato madaxweyne 20-ka August. Ammaanka Muqdisho aad baa loo adkeeyay, iyadoo la ciiraysa howlaha, dadkana waxa ay ka sheekaysanayaan Dastuurka qabyada ah oo ay meel marinayaan Golaha Deegaanada Qaranka. Marka la ansixiyo, waxa uu usii shaqeyn doonaa si kumeel-gaar ah ilaa laga qabanayo afti qaran. Maqaayadda Village, oo ah maqaayad macaamiil badan leh oo dhowaan laga furay agagagrka isgoyska Zoobe, odayaal Soomaali ah ayaa akhrinaya nuqul kamid ah dastuurka qabyada ah, waxa ayna ka doodayaan dhaqan-galinta qaar kamid ah qodobada, sida dowrka diinta ay ku leedahay dastuurka iyo aqoonta looga baahanyahay qofka isku soo sharaxaya madaxweynanimada. "Waa arrin lagu farxo in la arko dadka oo ka doodaya qodobo iyo jumlado ku jira dastuurka iyo dowrka gudiga khubarada," ayuu yiri Maxamed. "Dagaalka loogu jiro soo celinta sharaftii iyo awooddii dawladnimo, ugu yaraan dooddaasi waxa ay ka socotaa goobaha lagu qaxweeyo ee Muqdisho."\nSulddaan Xasan, oo ah shaqaale rayid oo howl-gab ah, kana shaqeyn jiray dowladdii hore ee Siyaad Barre, ayaa yiri, marka dhan la iska dhigo caqabadaha ka taagan qorista iyo hirgalinta dastuurka cusub, haddana waa talaabo dhanka saxda ah loo qaaday. "Talinta Sharcigu waa arrin muhiim ah," ayuu yiri Xasan. "Dabcan, waxaa jiri doona caqabado iyo khaladaad la sameeyay. Laakiin waa muhiim in aan hore u socod samaynay."\nSoomaalida qurba-joogta ah oo culeyskooda leh Soomaalida qurba-joogta ah ayaa sidoo kale si xoog leh ula socda doodda dastuurka cusub iyo dhisidda hay'adaha cusub ee maamulka dowliga ah. Diini Bashiir, oo ah 25 jir cilmiga caafimaadka ka barta Masar, ayaa sheegay in inkastoo uusan akhrinin dastuurka, haddana waxa uu shaki badan ka qabaa dastuurka. Bashiir ayaa sidoo kale ka horyimid ku lug-lahaanshaha doyaaasha dhaqanku ku lug leeyihiin howlsha, ,maadaama qaarkood aanay wax akhrin. "Waxa aan ka hadlaynaa waa dastuur," ayuu yiri Bashiir. "Haddii dadka Soomaaliyeed aanay u codeynaynin, waxaa loo baahanyahay khubaro leh aqoonta saxda ah si ay u eegaan una meel-mariyaan."\nKhadar Maxamed, oo ah 28-jir London ku noolaa sideed sano, ayaa sheegay in uu xiisaynayo sida dastuurka qabyada ah uu uga hadlay arrinta ah in laba dhalasho la qaato, "Sida aad ogtahay, waxaa jira Soomaali badan oo qurba joog ah oo haysta baasabooro ajaanib ah. Wali macadda dowrkeena iyo xuquuqda aan ku leenahay dalki aan kasoo tagnay. Su'aashaas waa in laga jawaabaa."\nCabdulaahi Cabdi, oo ah 27-jir Muqdisho ka aaday Nairobi laba sano kahor, ayaa sheegay in wax badan ay iska bedeleen caasimadda bilihii lasoo dhaafay, dastuurka cusubna loo baahanyahay in uu sii adkeeyo horu-marka. "Amnigu aad buu u wanaagsanyahay. Ganacsigu wuu korayaa. Dastuurka cusub waa mid u wanaangsanaan kara dalka," ayuu yiri. Maxamed Cali Maxamed, waxa uu u arkaa telefoonkii ay al-Shabaab ugu hanjabeen in uu kaliya muujinayo sida kooxda fallaagada ahi loo wiiqay bilihii dhowrka ahaa ee lasoo dhaafay\n"Soomaaliya dhab ahaanti waa ay is bedelaysaa," ayuu yiri, isagoo intaasi ku daray in marka dhan la iska dhigo caqabadaha na horyaal, "ma jirto wax naga joojin kara abuuridda mustaqbal wanaagsan."\n"Codaynta, buugga iyo qalinka ayaa ka guulaysan doona xabadaha iyo arggaggaxisada," ayuu yiri Maxamed. Muxuu kula yahay qoraalkan?\n(Codadka oo dhan 11)\nAugust 3, 2012 @ 10:09:00AM\nWaxaan madax dhaqameedyadeena ku hambalyaynayaa ansixinta ay ansixiyeen dustuurka, waxaanan rajaynayaa inay doortaan dad munaasib ah, isla markaana lala imaado maamul wadaag, oo sidii ay arrimuhu hore u ahaayeen wax laga bedelo, oo aan wasiiro iyo badhasaabyo isku qabiil ah lasoo dooran, si aysan wasaaraduhu u noqon wax qabaa’ilku iska leeyihiin. Fadlan ha loo hogaansamo dustuurka, oo isaga halaga soo dheegto xuquuqda iyo waajibaadka.\nJuly 31, 2012 @ 03:28:33AM\nWaxaan hambalyaynayaa walaaleheena Soomaaliyeed, waxaanan ku hambalyaynayaa dastuurka ay badaleen iyo dhalinyarada codkoodii la maqlay. Soomaaliya ha ka xorowdo kooxda alshabaab\nJuly 28, 2012 @ 04:04:32PM\nWaxaan rabaa inaan u digo walaaladayda kasoo horjeeda nuqulka dastuurka, kuwaasoo ku andacoonaya in dastuurka ay diyaariyeen dad ajnabi ah, ama in ay ku jiraan faqrado aan waadix ahayn. Dadkani waa inay ogadaan in dastuurkii hore ee ilaa lixdameeyadii la adeegsanayay ay diyaariyeen talyaani iyo dad ajnabi ah. markaa waliba xiligaas dadka Soomaaliyeed wacyigoodu sidan maanta wuu ka hooseeyay. Sidaa awgeed, aniga waxay ila tahay dadka Soomaaliyeed maanta waxay u baahanyihiin inay helaan dawlad adag, dustuurka dawladaasi siduu doono ha ahaadee. Waxaynu wada ognahay in dhawr sanadood kadib dustuurkan loo soo bandhigi doono dadka Soomaaliyeed si afti loogu qaado. Markaa maxaa inoo diidaya inaynu dastuurkan ka dhigano sidii biriish oo kale, biriishkaas oo aynu ku dhaafno marxaladda hadda taagan? Mar haddii ay dadka Soomaaliyeed horeba u ogolaadeen in ay ku dhaqmaan dastuur ayan iyagu samaynin, sidaynu kor ku xusnay, waxaa ku waajib ah inay dastuurkana aqbalaan sidoo kale.


Kooxda PSG Oo Dagsatay Qorshe Ay Kooxaha Chelsea Iyo Man United Ugu Garaacayso Xiddig Ay Aad U Doonayaan – Kooxda.com\nHome 2018 January France, Wararka Maanta Kooxda PSG Oo Dagsatay Qorshe Ay Kooxaha Chelsea Iyo Man United Ugu Garaacayso Xiddig Ay Aad U Doonayaan\nKooxda PSG Oo Dagsatay Qorshe Ay Kooxaha Chelsea Iyo Man United Ugu Garaacayso Xiddig Ay Aad U Doonayaan\nKooxda Paris Saint-Germain ayaa lagu soo waramayaa in ay dhabarka ka toogaayso kooxaha Chelsea iyo Man United iyada oo u dhaqaaqaysa xiddig u ciyaara kooxda Juventus oo si weyn loola xiriirinayo kooxaha reer Premier league ee Chelsea iyo Man United.\nParis Saint-Germain ayaa lagu soo waramayaa inay xiiseyneyso daafaca dambeedka midig ee kooxda Juventus Alex Sandro, laakiin heshiis kasta oo xiddiga ah ayaa dhici doona xagaaga.\nChelsea ayaa riixeysa inay lasoo saxiixato ciyaaryahanka reer Brazil xagaagii hore, laakiin ugu dambeyntii waxa uu go’aansaday inuu sii joogo Bianconeri.\nSi kastaba ha ahaatee, daafaca bidix ayaan weli saxiixin qandaraas cusub oo uu ku sii joogayo Turin taas oo la macno ah in uu xiddigan ciyaarayo sanadkiisii ugu dambeeyay ee kooxda Juventus.\nSida laga soo xigtay calciomercato.com, PSG ayaa dooneysa inay la saxiixato, inkastoo heshiis kasta la sugi doono ilaa xagaaga dambe.\nKadib markii ay Neymar kula soo wareegtay 222 milyan oo euro sidoo kale amaah ay ku iibsan doonto 180 milyan kula soo wareegtay Kylian Mbappé kooxda reer France ayaan waxba la soo wareegi karin bishan hadii ay doonayaan in ay buuxiyaan shardiga dhaqaale wanaaga.\nSi kastaba ha ahaatee, waxa ay qorsheynayaan in ay isku dheelitiraan kooxdooda iyaga oo doonaya in ay iibiyaan xiddigaha Lucas Moura, Javier Pastore iyo Angel Di Maria, waxaana laga yaabaa inay u dhaqaaqaan Alex Sandro.


Qoraalka Mudo-kordhinta Farmaajo ah Oo Golaha Shacabka loo Qeybiyay (Akhriso Qoraalka) – Heemaal News Network\nWaxaa goordhaw furmay kulanka Xildhibaanada golaha shacabka ee Baarlamaanka federaalka Soomaaliya kadib saacado badan uu ka dib dhacay xiligii horey loo qorsheeyay in kulanka ku furmo.\nKulanka waxaa soo xaadiray inta badan Xildhibaanada golaha shacabka gaar ahaan kuwa muxaafidka ee u ololeenaya in golaha sameestaan mudo kordhin mudo labo sano ah si ay kuraasta ugu sii fadhiyaan.\nAjnadaha kulanka Xildhibaanada golaha shacabka ayaana ah ka doodista mooshin laga soo gudbiyay arimaha doorasghooyinka, waxaana Xildhibaanada dooda kadib la filayaa in ay sameestaan mudo kordhin una codeeyaan.\nGudoonka golaha shacabka ayaana Xildhibaannada u qeybiyay qoraal ka kooban 7 qodob oo mid kamid ah qodobada uu kujiro qoraal cadeeynaya in Guddiga madaxa bannaan ee doorashooyinka la siiyo muddo laba sano ah oo ka dhigay mudo kordhin..\nXildhibaanada ayaana qoraalkan loo qeybiyay marka ay akhriyaan kana doodaan kadib la filayaa in ay meel mariyaan taas oo horseedeysa in ay sameestaan mudo kordhin labo sano ah si dalka uga dhacdo doorasho ka duwan mida hada lagu muran san yahay.\nHalkan ka Akhriso Qoraalka Xildhibaanada loo qeybiyay.


Ciidamada DKMG ah oo Dagaalo dhacay Maanta Guulo ka sheegtay – SBC\nCiidamada DKMG ah oo Dagaalo dhacay Maanta Guulo ka sheegtay\nMuqdisho- Wararka ka imanaya magaalada Muqdisho caasimada Dalka ayaa sheegaya in dagaalo xoogan oo halkaasi ka dhacay ay guulo ka soo hoyeen ciidamada Dowlada KMG ah ee Soomaaliya inkastoo ay beenisay Xarakada Alshabaab oo iyadu halkaasi kula dagaalantay DKMG ah.\nWararka ayaa intaasi ku daraya in ciidamada DKMG ah ay hareereeyeen suuqa Bakaaraha ee Magaalada Muqdisho iyagoona ka soo galay sedax Jiho oo kala ah Wadada Howlwadaag, Aaga Masjidka Biimaaloow iyo weliba Isgoyska Suuqa.\nCiidamada DKMG ah ayaa la sheegay in xoogaga xarakada Alshabaab weeraro ay ku qaadeen islamarkaana uu dhexmaray dagaal xogan, taas oo iyagana u suurto gelisay in ay guulo wax ku ool ah soo hoyaan iyagoona qabsaday deegaano badan oo ay ka mid tahay Wadada Wadnaha iyo Suuqa Bakaaraha.\nInkastoo ay sheegteen ciidamada DKMG ah Guulahan ayaa ahadana waxaa wararkaasi Been Abuur ku tilmaamay Afhayeenka Xarakada Alshabaab Sh Cali dheere isagoona sheegay xili uu la hadlayay saxaafada Muqdisho in weeraro ay soo qaadeen ciidamada DKMG ah ay iska caabiyeen dagaal xooglehna ay lagaleen.\nSikastoo ay ahaataba dagaalada Maanta ka dhacay Muqdisho ayaan la ogaankarin khasaaraha dhabta ah ee ka dhashay inkastoo ay jiraan warar ku aadan khasaare aad ubadan oo dagaalkaasi ka dhashay kuwaas oo la gaarsiiyay goobaha Caafimaadka .


Yaa Ka Masuula Shiidaal Laaanta Haysata BERBERA OIL TERMINAL?...W/Q Maxamuud Ibraahim Cismaan\n(Hadhwanaagnews) Tuesday, January 10, 2017 17:50:46\nShalay subax ayaan dhexsocday dhamaan degmooyinka magaalada Hargeisa, aniga oo u kuurgelaya suuqa gadista shiidaalka ama looyaqaan “GAS STATIONS”. Waxa aan lakulmay dadweynihii reer Hargeisa oo meehanaabaaya kaalmihii shidaalka, waxaana ay igu dhalisay in maqaalkan qoro si aan dareenka dhabka ah ee jira ula wadaago shacab weynahayga somaaliland islamarkaana xusuusanaya dhacdadan.\nSeptember-2015, ayaa golaha barlamaanka Somaliland cod aqlibiyada ku meel mariyeen , mooshinkii wareejinta haamaha shiidaalka ee berbera iyada oo dawladu dabada ka riixayso. Illaa maalintaa iyo illaa maantana shirkadihii ganacsatada ahaa ee meesha mas’uuliyadeedii la isku afgartay in ay dalka iyo dadkaba u hayaan waxay ku fashilmeen in ay masuuliyadii\nay hayeen sidii loobaahnaa uga soo baxaan.\nWaxa ah waxa laga xishoodo oo layaab lagu tilmaamo” BERBERA TERMINAL OIL OO BILAA PERTROL AH”, mar maaha oo laba maaha inta haamaha shidaalka ee berbera laga waayay petrol. intii xilkooda ay lawareegeen qolyahan ganacsatadu ku dhawaad waa markii 5 aad ama kaba badan ee laga-waayo petrol.\nQolyihii” OIL TERMINALKA BERBERA” lagu wareejiyey waxay ka jawaabi karila’yihiin waxa ka qaldan. Kasii darane shacabkii reer somaaliland waxa jahawareer kuriday cidii la xisaabtamilahayd ee loobaahnaa in ay dabagasho oo masuuliyadan ay dall iyo dadba uhayaan ku ilaaliso oo dawladaha.\nMaye qolyihiin aynu dooranay ee baarlamaanka ahaa ee iyagu horseedka u ahaa wareejinta masuuliyadan dayacan. Waxa hubaal ah in gebi ahaanba xubnihii baarlamaanka ee aynu dooranay in ay yihiin mooshin quutayaal aan dan kalahayn dall, dad iyo duunyo intaba waayo waxa hubaal ah in ay shillin iyo gaws ay dhaafsanayaa danta guud.\nWaxa aad arkaysaa shacabkii reer Somaliland oo meehanaabaaya “petrol stationada”, marka ay lakulmaan petrol la’aan iyo shidaal la’aan waxa ay canaan dabada u qabanayaan “petrol stationada” shaqaale iyo maamulba. Iyaga oo isticmaalaaya ereyo ay kamid yihiin“meesha iska xidha, hadaad kacdeen dadka usheega, lugooyo ayaadtihiin, dadka maxaad ugu ciyaaraysaan,…” iyo qaarkaloo badan oo aan qaban dadkan “petrol stationada” haysta.\nDadweynihii reer Somaliland waxay canaanta kula dhacayaan meel aan ku haboonayn oo ah “petrol stationada”, oo aan runtii iyagu canaanlahayn isla markaana ka damqanaya ama ay naxdin faro badan ku hayso qofkan macmiilkiisa ah ee kusoo lugo’ay ee petrolka ka waayay. Dadweynaha qaarkood aflagaado ayay ugeystaan dadkan kaalmaha shiidaalka haysta ee ay kawaayeen shiidaalka.\nHadaba ogow dadweyne ama macmiil petro stationka aad ku xidhantahay wuxuu petrolka iyo shidaalkaba kaaga keenaa waa “BERBERA OIL TERMINAL”, haduu kasoo waayo isagu canaan malaha ee canaanta waxa leh cidii masuulka ka ah haama shidaalka, waxa kaloo macmiil canaanta leh cidii ku wareejisay ee iyana kaseexatay oo ah baarlamaan iyo dawlada.\nDadweyne ama macmiil marka aad martid hal ama laba kaalmood ee aad kaweydid shidaal ha noqoto su’aasha kowaad ee aad is waydiisaa\nMa shiidaalkiiba ka go’anBERBERA OIL TERMINAL?\nWaayo kaalmuhu halkay ku xidhanyihiin waa “ BERBERA OIL TERMINAL”, markaa hadii shiidaal halkaa lagawaayo iyagu dhaliisha malaha ee dadweyne gaadhsii dhaliisha halka leh.\nDadweyne ogow kaalmuhu in ay hayaan masuuliyadan ay dayaceen qolyihii haamaha lagu wareejiyey, baarlamankii ansixiyey iyo dawladii ku wareejisayba. Waayo kaalmuhu waxay u boqoolaan wadamada aynu dariska lanahay iyaga oo shiidaalkan laga waayay berbera jecel in aanad dadweyne dareemin, habeeno ayay usoo jeedaan dharaarana way usii socdaan sidii ay dadweyne kuu qancinlahaayeen. Isaga oo uu kaaseexday ninkii masuuliyadaada qaaday oo aad adiguna markhaati ka ahayd markii uu qaadaayay.\nUgu danbayn waxa aan maqaalkaygan kusoo af-meerayaa dadweyne in aad ka kacdaan hurdada oo ay daan u seexan siday u seexdeen qolyihii masuuliyadiina dayacay. Dhaliishana aad gaadhsiisaan halkay ku haboontahay iyo cidii leh. Oo muwaadin marka aad gaadhigaaga shiidaal u weydid sida aad uga damaqanaysid ama aad uu dhaliilaysid qolada kaalinta si lamida u dhaliil oo uga damqo “haamaha shiidaalka berbera” ee iyagu madhan.Dadweyne kaalmaha shiidaalku inagama gayaan cay iyo dhaliil aynu dhakada kaga tuurno min shaqaale illaa maamul waayo wax inoo heeganba iyaga ayaynu haynaa.\nQalinkii: mohamoud ibrahim osman


Madaxweynaha Puntland oo beesha caalamka kala hadlay muranka Doorashooyinka dalka | HalQaran.com\nHome Wararka Maanta Madaxweynaha Puntland oo beesha caalamka kala hadlay muranka Doorashooyinka dalka\nGaroowe (Halqaran.com) – Madaxweynaha dowlad goboleedka Puntland Saciid Cabdullaahi Deni, ayaa Khamiistii maanta hab maqal iyo muuqaal ah kulan kula yeeshay Wakiilada Beesha Caalamka u qaabilsan Soomaaliya oo uu hoggaaminayo ergayga Qaramada Midoobey ee Soomaaliya James Swan.\nKulanka ayaa looga hadlay Xaaladda guud ee Soomaaliya gaar ahaan xal u helida tabashooyinka la xiriira Doorashada.\nXubnaha Beesha Caalamka ee taageerada siiya Soomaaliya ayaa dadaal ku bixinaya sidii xal loogu heli lahaa muranka doorashooyinka.\nSidoo kale, xubnaha Beesha Caalamka ayaa waxa ay la kulmeen Midowga Musharixiinta iyo qaar kamid ah Madaxda Dowlad Goboleedyada.\nxubno ka socda beesha caalamka


Rouxaani: Cawaaqib xuma ayaa ka dhan doonta haddii Maraykanka uu ka baxo heshiiska Nukleerka | Xaqiiqa Times - Online Magazine\nHome Wararka Maanta Rouxaani: Cawaaqib xuma ayaa ka dhan doonta haddii Maraykanka uu ka baxo...\nRouxaani: Cawaaqib xuma ayaa ka dhan doonta haddii Maraykanka uu ka baxo heshiiska Nukleerka\nMadaxwaynaha dalka Iiraan Xasan Rouxaani ayaa Ku dhawaaqay in Xukuumaddiisa Tehran, ay jawaab deg deg ah ka bixin doonto haddii Dowladda Maraykanka ay ka baxdo heshiiskii Nuclear-ka ee dalkaasi Iiraan.\nHeshiiskan ayaa sanadkii 2015-kii waxaa wada gaaray quwadaha shanta ah ee Adduunka oo lagu daray dalka Jarmalka iyo Dowladda Iiraan.\nMadaxwaynaha dalka Iiraan Xasan Rouxaani oo hadal toos ah ka jeedinayay television-ka Qaranka ayaa ka dhigay cawaaqib xuma ka dhan Marta burbur Ku yimaada heshiiska Nuclear-ka dalka Iiraan.\nRouxaani, ayaa madaxwaynaha dalka Maraykanka ugu baaqay inuusan ka bixin heshiiskaasi.\nMadaxwaynaha dalka Maraykanka Donald Trump, ayaa horay u sheegay in heshiiskaasi uu yahay kii ugu xumaa abad Maraykanka uu galo, waxaana uu sheegay in uu ka baxayo inkastoo dhowr jeer uu saxiixay sharci Maraykanka uu heshiiskaasi uga sii mid ahaanayo.\nMadaxwaynaha dalka Faransiiska Emanuel Macron, oo booqasho rasmi ah Ku tagay dalka Maraykanka ayaa madaxwaynaha dalka Maraykanka kala hadlay Arrimaha heshiiska nuclear ka ah ee quwadaha Adduunka iyo Iiraan u dhaxeeya.\nPrevious articleMasar: Madixii ololaha doorashada musharixii xilka madaxtinimo oo 5-sano lagu xukumay\nNext articleDhul gariir xoogan oo ka dhacay dalka Turkiga


“Arrin argagixiso weeye, arrintii dadka lagu jarayeyna weeye …laakiin waxaan aad uga xumahay ummadda oo aan weli ku baraarugin” Afhayeenka baarlamaanka Puntland. – Radio Daljir\nSeteembar 21, 2011 12:00 b 0\nGalkacyo, Sept 21 – Afhayeenka baarlamaanka Puntand C/rashiid M. Xirsi ayaa ku sifeeyey dilkii Xil. C/raxmaan Axmed Koodhaa oo shalay lagu dilay Galkacyo mid ay ka dambeeyeen kooxaha argagixisada ah sida Al-shabaab iyo Al-qaa’eda.\nAfhayeenka ayaa walaac ka muujiyey sida ummadda Puntland aanay weli ku baraarugin falal-dambiyeedyada kooxaha xag jirka ah ee Al-shabaab ay ka fuliyaan gobollada Puntland, gaar ahaan Galkacyo.\nMd. Xirsi waxaa uu ummadda ugu baaqay in ay meel uga soo wada jeestaan, iska dhiciyaan, si midaysanna ula dagaalamaan xookaha argagixisada ah ee ugaarsada in-doorka bulshada.\n“In la suuliyo, ummaddu in ay u istaagto keliya ayaa meesha ka dhiman …inta taasi maqan tahayna laga dayn maayo biri-magaydhaba la jarayo” ayuu yiri Md. Xirsi.\nKooxaha argagixisada ah ayaa uu ku sifeeyey jariif xidada-bixis ah oo ay tahay in iyaga xididada loo bixiyo, dalkana laga sifeeyo.\nMd. Xirsi ayaa tacsi u diray ehelka iyo asxaabta maxruum Koodhaa oo maanta lagu aasay magaalada Galkacyo.\nAfhayeenka baarlamaanka iyo guuddoonka doorashada Puntland ayaa shalay dalka ku soo laabtay, safar hawleed maalmo qaatay oo ay ku tageen dalka Norway oo ay eegayeen sida ay u dhaceen doorashooyinka golayaasha deegaanka ee dalka Norway.\nMadaxweyne Faroole oo la Kulmay Ganacsato Reer Puntland ah iyo Xildhibaano ka yimid Muqdisho.


Koobkii Afrika Ee Masar Ku Guulaysatay Oo Laga Xaday Xarunta Xidhiidhka Kubadda Cagta Ee Dalkaas | Kaafi News\nKoobkii Afrika Ee Masar Ku Guulaysatay Oo Laga Xaday Xarunta Xidhiidhka Kubadda Cagta Ee Dalkaas\nXidhiidhka kubadda cagta Masar ee magaciisa loo soo gaabiyo EFA, ayaa bilaabay baadhitaan ka dib markii la ogaaday in dhawr koob laga waayey xarunta xidhiidhka ee ku taal Qaahira, waxaana ku jira koobabkaa la waayey koobkii Qaramada Afrika ee rasmiga ahaa.\nMasar waxa la gudoonsiiyey koobkaa sannadkii 2010 oo ay ku guulaysatay koobkaas, sidaas awgeedna maadaama ay ahayd markii saddexaad ee ay ku guulaysatay ayaa si aan soo celin lahayn loo siiyey.\nKoobkaas oo markii ugu horraysay lagu tartamay ciyaarihii sannadkii 2002, maadaama oo kii ka horeeyey Cameroon oo markii saddexaad ku guulaysatay 2002 la gudoonsiiyey.\nJimcihii ayaa xidhiidhka kubadda cagta Masar sheegay in uu bilaabay baadhitaan lagu ogaanayo sababta koobabkaa dhawr ka ah looga waaway xarunta xidhiidhka.\n“Hadii aanu nahay xidhiidhka kubadda cagta ee Masar waxaanu beryahan wadnay dib u habayn ku socotay xarunta guud ee xidhiidhka oo ay ka mid tahay in la bedelo albaabka laga galayo matxafka yar ee taariikhda kubadda cagta Masar. Maamulka naxdin bay ku noqotay in alaabtaasi ka maqan tahay matxafkaa yar”, ayaa lagu yidhi warbixin ka soo baxda EFA.\nGudoomiye ku xigeenkii hore ee EFA ayaa sheegay in koobkii Qaramada Afrika ee Masar ku guulaysatay 2010 uu ku jiro alaabta maqan.\n“EFA lama filaan ayay ku noqotay markii aanu ogaanay in koobkii Qaramada Afrika la waayey waxaanan haatan go’aansannay in aanu baadhitaan bilowno” ayuu yidhi Ahmed Shobier oo la hadlayey website caan ah oo ka faalooda ciyaaraha. “Ma jirto cid garanaysa meel uu yaal koobkaasi” ayuu intaa ku daray.\nMar la weeraray xarunta EFA sannadkii 2013 ka dib ayaa koobab badan oo uu ku jiro koobkaa Qaramada Afrika la geeyey qol istoodh ah.\nHase yeeshee, saraakiisha dalkaas ayaa ogaaday in ay raadiyaan dhawaan markii la go’miyey in la dayac tiro kadinka xarunta EFA qol ku yaal oo la dhigay dhawr koob.\nSannadkii 2013 ayaa taageerayaal cadhaysani ku xoomeen xarunta markii qalalaasuhu ka socday Qaahira waxaanay baadheyaashu haatan doonayaan in ay ogaadaan goorta koobabkaa goobta laga saaray wakhtiga ay ahayd.\nXeerarka xidhiidhka kubadda cagta Afrika ee magaciisa loo soo gaabiyo CAF ayaa sheegaya in xulka qaran ee ku guulaysta koobka Qaramada Afrika saddex goor uu koobkaa qaadanayo marka saddexaad oo aanu soo celis lahayn.\nGhana ayaa noqday xulkii ugu horeeyey ee ku guulaysta saddex goor sannadkii 1978, dalka Cameroon ayaa isna noqday kii labaad.\nSida uu dhigayo xeerka CAF xulka ku guulaystaa waxa uu haynayaa koobkaa muddo laba sano ah hadii aanay ahayn markiisii saddexaad, waxaanay haynayaan ilaa inta la qabanayo tartanka kaa uu ku guulaystay ka ku xiga.\nKoobka haatan ee ay isku qaabka yihiin kii ay ku guulaysatay Masar ee qaadatay waxa uu gacanta ugu jiraa dalka Algeria oo ku guulaystay tartankii u dambeeyey ee Qaramada Afrika ee lagu qabtay Qaahir kal kore.


Golaha Shacbiga oo dalbaday in dalka laga saaro KDF | HimiloNetwork\nPosted by: Zakariya in Wararka November 15, 2015\t0 540 Views\nMuqdisho – Golaha Shacbiga Soomaaliyeed ayaa ka doodaya suura-galnimada ah in ciidamada shisheeye ee Kenya–kuwaas oo qeyb ka ah howl-galka loogu yeero Nabad Ilaalinta Soomaaliya–laga saaro gebi ahaanba dalka.\nMaxamed Cumar Dalxa, oo ah Guddiga Arrimaha Dibadda ee Golaha Shacbiga Qaranka ayaa sheegay inay Kenya waji cusub oo ugub ku ah sooyaalka Soomaalida ku fara-galisay madax-banaanida daleed ee Soomaaliya.\n“Falka ay Kenya wado waa mid xittaa kahor imaanaya xeerka caalamiga ah ee soohdimaha; marka waa in ciidamada KDF laga saaro dalkeenna,” ayuu kahor yiri Golaha Shacbiga. “Waxaynu sidoo kale codsanay ciidamo badala howsha aan ku joogaan Soomaaliya,” ayuu sii raaciyay.\nKenya ayaa wada dadaal ay rabto inay ku dhisto gidaar fogaan ahaan gaaraya 440-mile oo kasoo bilaabanaya cirifka xadeedka badeed ee Badweynta Hindiya ilaa Mandera oo ay la wadaagto Soomaaliya. Tanina, sida ay sheegtay waa dhufeys ay kaga gaashaamaneyso weerarada kaga imaanaya Ururka Al-Shabaab.\nGuddoonka Golaha Shacbiga, Maxamed Osman Jawaari ayaa sheegay in tira ku dhow 160-mudanayaal ay cod mideysan ku oggolaadeen in KDF laga saaro dalka.\nNext: Qaxootiga Yemen oo kusoo qulqulaya Jabuuti\n80-jir leh timo dherer la’eg 3 mitir.


warkii.com » Tirada dagaal-yahanada uu Turkigu u diray Libya oo la shaaciyey\nTirada dagaal-yahanada uu Turkigu u diray Libya oo la shaaciyey\nTripoli (warkii.com) – Turkiga ayaa Liibiya u diray dagaalamayaal ku dhashay Siiriya, kuwaas oo tiradoodu u dhaxayso 3,500 illaa 3,800 seddaxdii bilood ee u horreysay sanadkan, sida uu warbixin cusub kusoo gaba-gabeeyay baaraha guud ee Gaashaandhigga Mareykanka.\nWarbixinta seddax biloodka ah ee Pentagon-ka Mareykanka oo ku saabsan argagixiso la dirirka qaaradda Afrika ayaa sheegaysa in Turkigu uu mushaar siiyay, isla markaana uu dhalasho usoo bandhigay kumanaan calooshood u shaqeytayaal ah oo ka barbar dagaalamaya maleeshiyaad fadhigoodu yahay magaaladda Tripoli oo kasoo horjeeda Jeneraal Khaliifa Hafter.\nKasokoow warar la faafiyay oo ku saabsan in dagaalamayaashu ay xiriir la leeyihiin argaggixisada, warbixintu waxay sheegtay in military-ga Maraykanku uusan caddeyn u helin in calooshood u shaqaysteyaashu ay xiriir la leeyihiin urur xagjir ah ama Al-Qacidda. Waxay warbixintu sheegtay in lagu qanciyey lacag, balse aan lagu qancin aragti ama siyaasad.\nWarbixintu waxay soo koobtay rubacii u horeeyay ee sanadkaan keliya, waxay ku egtahay dhamaadka bishii March, laba bilood kadib markii ay billowdeen guulaha Turkigu taageerayay ee ciidanka Dowladda Liibiya ay ka gaareen dagaalka ay kula jiraan Jeneral Khaliifa Hafter, isla markaana ay ka qabsadeen duleedka caasimadda, Tarhuna iyo garoomo diyaaradeed oo ku yaalay galbeedka Wadanka Libya.\nDib u gurashadda Jeneraal Hafter iyo taageerayaashiisa shisheeye oo ay ka midyihiin Masar, Ruushka, iyo Imaaraadka Carabta waxay tooshka ku ifisay doorka sii balaaranaya ee Turkigu uu ku leeyahay dagaalka Liibiya.\nWarbixintaan u dambeysay waxaa ay sheegtay in xoogga Turkigu geeyay Liibiya ay kordhiyeen guusha ay ciidanka Tripoli gaareen bishii May. Waxaa ay soo xiganeysaa Taliska Mareykanka ee qaaradda Afrika oo sheegaya in 300 oo falaago reer Siiriya ah uu Turkigu kasoo dejiyay Liibiya horraantii bishii April.\n“Turkigu dagaalyahanada tiro aan la ogeyn ayuu geeyay Liibiya bilihii u horreeyay ee sanadkan” ayuu baaraha guud warbixintiisa ku sheegay.\nBaaraha guud waxaa sidoo kale sheegay in Ruushku uu boqolaal calooshood-u-shaqaysteyaal ah geeyay Liibiya si uu ugu taageero go’adoonkii uu Hafter mudada dheer ku hayay magaaladda Tripoli. Shirkad gaar loo leeyahay oo ku xiran Kremlin-ka magaceedana loo yaqaano Wagner ayaa markii ugu horeeysay Liibiya geysay shiishyahano xirfad leh iyo diyaaradaha aan duuliyaha lahayn oo hubeysan.\nSanadkaan, Kooxda Wagner oo ka jawaabaya dagaalamayaasha Siiriya ee Turkigu geeyay Liibiya ayaa kordhiyay dagaalamayaasha shisheeye ee ay ku daabulayaan Liibiya, waxaana lagu qiyaasay in ay u dhexeeyaan 800 illaa 2,500 oo dagaaalame.\nRuushka iyo Dowladda Siiriya waxay ku heshiiyeen in 300 illaa 400 oo mucaaradkii hore ah loo diro Liibiya, iyadoo la siinayo min $1,000 oo mushaar ah bil wabla, sida lagu sheegay warbixinta.\nDhinacyada dagaalamaya waxay qaban-qaabo dagaal ka wadaan dhinacyadda magaaladda Sirte oo marin istiraatiiji ah u ah warshadaha shidaalka ee bartamaha iyo bariga Liibiya, halkaas oo inta ugu badan 1.2 million oo barmiil oo saliid ah maalintii laga soo saari jiray, ka hor inta aysan tubooyinkii goyn qabiillo taageersan Jeneraal Hafter bishii January ee sanadkan.


Ololihii ugu balaarnaa oo ay Muqdisho ka wadaan maanta Musharixiinta u taagan Madaxtinimada Soomaaliya\nOlolihii ugu balaarnaa oo ay Muqdisho ka wadaan maanta Musharixiinta u taagan Madaxtinimada Soomaaliya.\nWadooyinka magaalada Muqdisho waxaa maanta ka socda olole balaaran, iyadoo Musharixiinta u taagan Madaxtinimada Soomaaliya ayaa magaalada ka wada banaanbaxyo balaaran oo ay dhigayaan taageerayaashooda.\nMagaalada Muqdisho haddii aad maanta joogto waxaa kugu soo dhacay xisbiyada siyaasadeed ee ka jira dalalka caalamka , kuwaasi oo ku can baxay markii ay doorasho galayaan inay la hadlaan shacabka taageerayaasha u ah.\nTaageerayaasha Musharixiinta u taagan Madaxtinimada Soomaaliya ayaa lagu arkayaa Muqdishom saakay, iyadoo dadku samaynayaan banaanbaxyo ay ku ayidayaan musharaxa ay taageersan yihiin.\nBanaanbaxyo kala duwan ayaa magaalada Muqdisho ka soconaaya, iyadoo banaanbaxyada kuwooda ugu waa wayn ay samaynayaan taageeryaasha Madaxweyne Shariif iyo kuwa Musharax Farmaajo, waxayana dibadbaxayaashi sitaan sawirada Musharixiinta ay taageersan yihiiin.\nMusharax kasta wuxuu doonaya inuu shacabka la hadlo,waxaana taas ay muujinaysaa isbedelka magaalada Muqdisho, iyadoo maalinta berito ah ay dhacayso tartanka u dhaxeeya Musharixiinta u tartamaysa Madaxtinimada Soomaaliya.


DFS oo niyad jebisay SHARIIF XASAN - Caasimada Online\nHome Warar DFS oo niyad jebisay SHARIIF XASAN\nDFS oo niyad jebisay SHARIIF XASAN\nMuqdisho (Caasimada Online) – Xukuumada Federalka ee Somaliya, ayaa niyad jebisay xildhibaan Shariif Xasan Sheekh Aadan,waxay si cad u naqdisay Maamulkii 3-da Gobol, ee Khamiistii looga dhawaaqay Magaalada Baydhabo ee Xarunta Gobolka Baay, oo uu taageersaaa.\nMaamulkaasi, ayaa shalay madaxweyne loogu doortay nin uu Shariif Xasan wato, islamarkaana ay qaraabo yihiin, kaasi oo uu si aad ah usoo dhoweeyey.\nWasiiru Dowlaha Arrimaha Gudaha iyo Federalka Maxamuud Macalin Yaxye, ayaa sheegay in Dowladdu uu u yaalo Sharci, isla-markaana sidii ay uga hor timid Maamulka 6-da Gobol, ay si lamid ah u naqdineyso Maamulka cusub.\nWasiiru Dowlaha, ayaa sheegay in Maamulkii 6-da Gobol ee Baydhabo looga dhawaaqay, uuba ka wanaagsan yahay, Maamulka 3-da Gobol ee la sheegay in Hotel Bakiin looga dhawaaqay.\nMaamulka Koonfur Galbeed ee hogaankiisa loo doortay Madoobe Nuunow Maxamed, ayuu ku ammaanay in ay soo dhiseen Odayaasha Dhaqanka ee Deegaanka, sidaana uu kaga wanaagsan yahay midka uu hogaamiyo Maxamed Xaaji C/nuur.\nHaddii ay Dowladdu wax aqoonsaneyso, ayuu sheegay in ay aqoonsan laheyd Maamulka 6-da Gobol, inkastoo uu wareysigu ku xusay in Dowladdu ay horey aqoonsi u siisay Maamulka Jubba.\nMaxamuud Macalin Yaxye, ayaa sheegay in Dowladdu ay Maamulka 3-da Gobol u aragto wax iska dheel dheel ah, oo lagu carqaladeynaayo Maamulkii lagu dhisay Xarunta ADC.\nDhageyso: Maxamuud Macalin oo la hadlay VOA


C/raxmaan Faroole “Meles Zenawi wuxuu ka dhintay Somalia Kama Dhiman Kaliya Itoobiya(Daawo Muuqaal ahaan) | Africa's Moment\nC/raxmaan Faroole “Meles Zenawi wuxuu ka dhintay Somalia Kama Dhiman Kaliya Itoobiya(Daawo Muuqaal ahaan)\nMadaxweynaha maamulka Puntland C/raxmaan Maxamed Faroole, madaxweyne ku xigeenka C/samad Cali Shire iyo gudoomiyaha baarlamaanka maamul goboleedka C/rashiid Maxamed Xersi ayaa si wadajir ah maanta u tagay xarunta xafiis qunsuliyeedka Ethiopia ku leedahay magaalada Garowe ee xarunta maamulka Puntland halkaasoo ay ku saxiixeen buug loo furay tacsida Meles Senawi.\nMadaxweynaha maamulka Puntland oo kadib markii uu u tacsiiyey raysul wasaarihii dhintay ee Ethiopia ka hadlay ayaa sheegay in Senawi uu ahaa nin ka dhintay Afrika oo dhan, gaar ahaan Soomaalida. “Senawi kaliya Ethiopia kama dhiman, wuxuu ka dhintay guud ahaan Shucuubta Afrika, gaar ahaan Soomaalida, anagana waa naga dhintay” ayuu yiri madaxweynaha Puntland.\n“Waan ka tacsiyeyneynaa geerida Senawi oo ahaa Ra’iisul wasaarihii Ethiopia, Soomaalidana saaxiib la ahaa” ayuu sii raaciyey Faroole. Madaxweyne Faroole wuxuu baaq walaac ku jiro u diray Ra’iisul wasaare ku xigeenka Ethiopia ee hadda xukunka la wareegay inuu raaco tubtii uu jeexay Meles Senawi.\n“Waxaan ugu baaqeynaa raysul wasaare xigeenka hadda xafiiskii la wareegay iyo ragga kale ee la shaqeynaya inay raacaan dhibihii uu jeecay Senawi” ayuu yiri Madaxweynaha Puntland. Meydka Meles ayaa la dhigay qasriga Madaxtooyada Qaranka, iyadoo aan ilaa weli la shaacin xiliga la aasayo.\nCategory : Truth to Power\n← uddoomiye ku xigeenka Baarlamaanka Kenya Meles Zenawi:- Isagaa mas’uul ka ahaa dhibaatada Soomaaliya\nCheetahs, hippos and saving Ethiopia →\nWar CULUS: Wariye caana oo ka tirsan Idaacada VOA Somali oo Somalida ugu baaqay kacdoon ka dhana Damu Jadiid & R/wasaraha cusub\nTopnews:-Sir Culus- Wasiir Guled aabahiis iyo Madaxweyne Garguurte oo wada dhashay ? halka ay walaalo yihiin Wasiirka Xawaadle?\nMadaxweyne oo Ra’isulwasare u magacaabay Aas aasahii Damu Jadiid


DFS Oo sheegtay in hub farabadan ku qabatay Dagaal ka dhacay Gobolka Hiiraan | Radio Baidoa\nGuriga Wararka Maanta DFS Oo sheegtay in hub farabadan ku qabatay Dagaal ka dhacay Gobolka...\nDFS Oo sheegtay in hub farabadan ku qabatay Dagaal ka dhacay Gobolka Hiiraan\nCiidanka Xoogga Dalka Soomaaliyeed ayaa weli howlgal qorsheeysan kawada degaanka Ceelbacad oo hoostaga degmada buulo burde ee gobolka Hiiraan,halkaas oo shalay dagaal xoogan ay kula galeen Xubno ka tirsan Al-Shabaab.\nDagaalka ayaa waxaa uu ka dambeeyay kadib markii Ciidamada dowladda ay weerareen degaanka ceelbacad, waxaana saraakiisha Ciidamada ay sheegeen in weerarkaas uu ka dambeeyay kadib markii ay ka warheleen weeraro qorsheeyeen Al-Shabaab.\nTaliyaha Ciidamada qeybta 27aad ee Ciidamada xoogga dalka Soomaaliyeed Janeraal Tareedisho ayaa sheegay in dagaalkaas ay Al-Shabaab uga dileen 25 dagaalame.\nSidoo kale waxaa uu sheegay in howlgalka Ciidamada ay kusoo furteen hubka noocyadiisa kala duwan oo ay lahaayeen Al-Shabaab, sidoo kalena ay jiraan khasaarooyin kale oo loo geystay Al-Shabaab.\nWarrakii ugu dambeeyay ee saaka naga soo gaaraya degmooyinka Buulo-Burde iyo Jalalaqsi ee Gobolka Hiiraan ayaa sheegaya in inta u dhaxeysa labadaasi degmo ay Ciidamada ka wadaan howlgallo culus oo ay sheegeen in amniga lagu xaqiijinayo.


dayniile » Kaaliyihii Trump oo beenisay in dhulka lagu jiiday\nKaaliyihii Trump oo beenisay in dhulka lagu jiiday\nMs Manigault Newman waxay diiday in ay isku dayday in ay Aqalka Cad xoog ku gasho\nMid ka mid ah kaaliyayaashii hore ee madaxweyne Donald Trump ayaa beenisay in ay isku dayday in ay xoog ku gasho dhismo iyo in shaqada laga ceyriyay.\nOmarosa Manigault Newman – oo ah xidig hore oo qaban jirtay barnaamijkii Trump ee telefishinka – ayaa la sheegay in ay aad u carootay Arbacadii.\nCiidamada sirta ee ilaaliya madaxweynaha ayaa sheegay “in aysan iyaga ka saarin dhismaha”, balse ay furayaasheeda ka dhigeen kuwa aan shaqeyneyn.\nMs Manigault Newman waxay ka mid tahay tirada yar ee dadka caanka ah ee madowga-Mareykanka ah ee taageera madaxweyne Trump.\nWarbixin Aqalka Cad ka soo baxday ayaa lagu sheegay in ay iyada iskeed uga tagtay shaqada “si ay fursado kale oo shaqo u raadsato”.\nLaakiin sarkaal aan lamagacaabin oo ka tirsan Aqalka Cad ayaa wargeyska The Wall Street u sheegay in lagu qasbanaaday in “kaaliyaha dhulka lagu jiido oo laga saaro dhismaha” ka dib markii shaqada uu ka tiray madaxa shaqaalaha Aqalka Cad, John Kelly.”\nCBS News ayaa ku warrantay in buuq ay abuurtay xilli ay isku deyeysay in ay xoog ku gasho dhismaha si ay uga doodo shaqo kaceyrinteeda, waxaana qasab noqotay in xoog looga saaro Aqalka Cad.\nWareysi lala yeeshay Khamiistii, Ms Manigault Newman, waxay ku beenisay wararkaasi, waxayna ku tilmaamtay “Kutiri-kiteen”.\nSidoo kale waxay beenisay in shaqada laga ceyriyay, sida ay ku sheegtay wareysi ay siisay barnaamijka Subax Wanaagsan ee ABC.\nMrs Newman waxay u ololeysay Trump oo muddo u ahaa madax\nHaweeneyda, oo caan ku ahayd barnaamij TV oo xaqiiqada ka hadla, ayaa su’aal gelisay dhab ahaanta wararka la xiriira in dhulka lagu jiiday, waxayna weydiisatay in sawir cadeyn ah la keeno.\n“Aaway sawirrada iyo muuqaallada?” ayey tiri.\n“Haddii aan la dagaallamay John Kelly, oo ah qof adag, waxay dhallin lahayd in qofkasta uu soo eego oo sawirro ama muuqaallo la duubo,” ayey hadalkeeda ku dartay.\nQoraal si deggan loo qoray oo ay soo saartay laanta sirta ee ilaalisa Madaxweynaha Mareykanka, waxaa lagu beeniyay in ay ku lug lahaayeen in Ms Manigault Newman laga “soo saaro dhismaha”.\nLaakiin laanta sirta waxay u muuqatay mid xaqiijineyso in haweeneyda laga saaray dhismaha Aqalka Cad, oo furayaasheeda casriga ah laga dhigay kuwa aan shaqeyneyn.\nKa gudub Twitter daabacaad W.Q @SecretService\n2:08 AM – Dec 14, 2017\nDhammaadka Twitter daabacaadda qore @SecretService\nKa gudub Twitter daabacaad 2 W.Q @SecretService\nReplying to @SecretService\nThe Secret Service was not involved in the termination process of Ms Manigault Newman or the escort off of the complex. Our only involvement in this matter was to deactivate the individual’s pass which grants access to the complex.\nDhammaadka Twitter daabacaadda 2 qore @SecretService\nMs Manigault Newman waxay tilmaamtay in wararka sheegaya in ay damacday in ay gasho dhismaha madaxweynaha, in ay yihiin “kuwo aan macquul ahayn”.\n“Waa wax lagu qoslo in qof uu iskudayo in uu carqaladeeyo amniga meesha la og yahay in uu yahay dhismaha ugu amniga adag dunida,” ayey hadalkeeda ku dartay.\nMs Manigault Newman waxay sidoo kale beenisay hadallada sheegaya in doorkeeda shaqo ee ah Xiriirka Bulshada uu ahaa mid aan si wanaagsan loo sharrixin.\nWaxay sheegtay “in ay arrinteedu noqon lahayd sheeko aad u xiisa badan”.\n“Waxaan arkay arrimo iga careysiiyay, oo aan ku jahwareeray, oo si qoto dheer iyo dareen ahaan ii saameeyay, oo saameeyay bulshadeyda iyo dadkeyga,” ayey sheegtay.\n“Waan ogahay in ay tahay sheeko aan caadi ahayn oo dunida ay dooneyso in ay maqasho”.\nMarkii Trump la weydiiyay shaqa ka tagiddeedii Khamiistii, wuxuu ku jawaabay: “Waan ka helaa Omarosa. waa qof wanaagsan”.\nMuddadii ay ka shaqeyneysay Aqalka Cad, waxay dhowr goor qeyb ka ahayd arrimo muran dhaliyay, sida in xaflad aroos ay ku qabatay Aqalka Cad, si ay sawirro lama filaan ah iasaga qaadaan, sida uu qoray wargeysta Politico.


Cibraaniyada 9 SOM - Meeshii Quduuska Ahayd Ee Hore Waxay Ka - Bible Gateway\n9 Xataa axdigii hore wuxuu lahaa qaynuunno ku saabsan caabudid, iyo meel quduus ah ee dunidatan. 2 Waayo, waxaa la dhisay taambuug; intii hore waxaa ku jiray laambadaha isku yiil, iyo miiska, iyo kibista tusniinta, oo waxaa la odhan jiray Meeshii Quduuska ahayd. 3 Daaha labaad shishediisa waxaa ku jiray taambuuggii la odhan jiray, Quduuskii Quduusyada, 4 isagoo leh girgire dahab ah oo foox lagu shido, iyo sanduuqii axdiga oo kulligiis dahab lagu dahaadhay, dhexdiisana waxaa ku jiray weel dahab ah oo [a]maannadii ku jirto, iyo ushii Haaruun oo magooshay, iyo looxyadii axdiga; 5 dushiisana Keruubiimtii ammaanta oo hadhaynaya daboolka kafaaraggudka, waxyaalahaas oo aannan hadda gooni gooni uga hadli karin. 6 Haddaba waxyaalahan oo sidaas loo diyaariyey, wadaaddadu waxay had iyo goor galaan taambuugga kowaad iyagoo shuqulka dhammaynaya. 7 Laakiin kan labaad waxaa sannaddiiba mar gala wadaadka sare oo keliya, isagoo aan dhiigla'aan gelaynin. Oo dhiiggaas wuxuu u bixiyaa naftiisa iyo dembiyada dadku aqoonla'aanta ku sameeyo. 8 Ruuxa Quduuska ahu wuxuu tilmaamaa inaan jidkii Quduuskii Quduusyada weli la muujin, inta taambuugga hore weli taagan yahay. 9 Tani wakhtiga la joogo waa masaal, sida loo bixiyo hadiyado iyo allabaryo, kuwaas oo aan kaamil ka dhigi karin caabudaha niyadiisa, 10 iyagoo ku saabsan cuntooyin iyo cabbitin iyo maydhmaydhid kala duwan oo ah amarrada jidhka oo keliya oo la dejiyey ilaa wakhtiga hagaajinta.\n11 Masiixu wuxuu yimid, isagoo ah wadaadka sare ee waxyaalaha wanaagsan oo iman doona. Taambuuggii wadaadnimadiisu wuxuu ahaa ku ka weyn oo ka kaamilsan, oo aan gacmo lagu samayn, kaasu waxaa weeyaan mid aan abuuristan ka iman. 12 Mar buu wada galay meeshii quduuska ahayd, isagoo aan orgiyo iyo weylal dhiiggoodii wadin, laakiin wuxuu waday dhiiggiisa, sidaasuu furasho weligeed ah inoogu helay. 13 Waayo, haddii orgiyo iyo dibiyo dhiiggooda, iyo qaalin dambaskeeda lagu rusheeyo kuwa nijaasoobay, ay quduus ka dhigaan in jidhka la nadiifiyo, 14 intee ka badan ayuu dhiigga Masiix, kan Ruuxa weligiis ah isugu bixiyey Ilaah isagoo aan eed lahayn, niyadiinna ka nadiifin kara shuqullada dhintay si aad ugu adeegtaan Ilaaha nool?\n15 Oo sidaas daraaddeed isagu waa dhexdhexaadiyaha axdiga cusub in kuwii loo yeedhay ay helaan dhaxalka weligiis ah oo la ballanqaaday, waayo, dhimashadu waxay u noqotay ka madaxfurashada xadgudubyada lagu sameeyey axdigii hore. 16 Waayo, meeshii dardaaran jiro waa lagamamaarmaan inuu kii dardaarmay dhinto. 17 Waayo, dardaaranka waa la fuliyaa meeshii dhimasho jirto, maxaa yeelay, waxba ma taro intii kii dardaarmay nool yahay. 18 Haddaba xataa axdigii hore laguma gelin dhiigla'aan. 19 Waayo, markii Muuse amar kasta kula hadlay dadka oo dhan sida sharcigu leeyahay, wuxuu qaaday dhiiggii weylalka iyo orgiyada, iyo biyo, iyo dhogor guduudan, iyo geed husob la yidhaahdo, oo wuxuu ku rusheeyey kitaabka qudhiisa iyo dadka oo dhanba, 20 isagoo leh, Kanu waa dhiiggii axdiga oo Ilaah idinku amray. 21 Sidaas oo kalena taambuugga iyo weelasha lagu adeego oo dhan ayuu ku rusheeyey dhiiggii. 22 Inta badan wax walba waxaa lagu nadiifiyaa dhiig sida sharcigu leeyahay, oo dhiigdaadinla'aan dembidhaaf ma jiro.\n23 Haddaba lagamamaarmaan bay ahayd in u-ekaanta waxyaalaha jannooyinka ku jira kuwan lagu nadiifiyo; laakiin waxyaalaha jannada qudhooda waa in lagu nadiifiyo allabaryo kuwan ka wanaagsan. 24 Masiixu ma uu gelin meel quduus ah oo gacmo lagu sameeyey, oo u eg tan runta ah, laakiin wuxuu galay jannada qudheeda inuu hadda Ilaah hortiisa inooga muuqdo. 25 Weliba uma uu gelin inuu marar badan isbixiyo, sida wadaadka sare meesha quduuska ah sannad walba ula galo dhiig uusan lahayn. 26 Haddii kale lagamamaarmaan bay ahayd inuu marar badan xanuunsado tan iyo aasaaskii dunida; laakiin haatan oo dhammaadkii wakhtiga ah isaga mar keliya ayaa la muujiyey inuu dembiga ku baabbi'iyo allabarigiisa. 27 Waxaa dadka looga dhigay inay mar dhintaan, taas dabadeedna la xukumo, 28 sidaas oo kalena Masiix, isagoo mar loo bixiyey inuu qaado dembiyada kuwa badan, ayuu dembila'aan mar labaad badbaadin ugu muuqan doonaa kuwa isaga sugaya.


“Wasiirkii Baa Qayilaya, Agaasimihii, Madax-Dhaqameedkii, Dhakhaatiirtii, Ummad Kuwooda Hormuudka U Ahi Xumaan U Horseedaan Way Baaba’aysaa” | Foore News\nHome Warar “Wasiirkii Baa Qayilaya, Agaasimihii, Madax-Dhaqameedkii, Dhakhaatiirtii, Ummad Kuwooda Hormuudka U Ahi Xumaan...\n“Wasiirkii Baa Qayilaya, Agaasimihii, Madax-Dhaqameedkii, Dhakhaatiirtii, Ummad Kuwooda Hormuudka U Ahi Xumaan U Horseedaan Way Baaba’aysaa”\nHargeysa, October 3, 2020- (Foore)- Sheekh Cabdillaahi Xasan Xaashi (Barbaraawi) oo ka mid ah culimada waaweyn ee reer Somaliland ayaa walaac weyn ka muujiyay umaddana uga digay dhibaatada ay leedahay marka dadka kuwooda hormuudka u ahi xumaan ugu noqdaan tusaale halkii ay ka ahayd in ay wanaagga tusaale ugu noqdaan taasina ay saamayn xun ku yeelanayso Bulshada dhaqankeeda iyo wanaaaggeeda.\nSheekh Cabdillaahi Xasan Xaashi (Barbaraawi) oo khudbaddii Jimcaha ee shalay kusoo qaatay xaaladda kudayashada iyo saamaynta ay ku leedahay tarbiyadda umadda ayaa waxa uu sheegay in ummad Wasiirradoodii, Agaasimayaashoodii, Madax-dhaqameedkii, Dhakhaatiirtii iyo waalidkii waaweynaaba xumaan samaynayaan oo qayilayaan in aanay ubadka iyo intii ku dayanaysay aan wax kale laga filayn, umadduna isku dayato iyada oo qofba wixii uu sameeyo lagaga dayanayo shar iyo khayr waxaanu si gaar ah uga digay dhaqamada xun ee loo baahan yahay in laga waantoobo sida qaadka iyo xumaanaha kale oo dhan.\nSheekh Cabdillaahi Xasan Xaashi (Barbaraawi) oo arrimahaa ka hadlayaa waxa uu Khudbaddiisa ku yidhi: “Waxaan leeyahay madaxdu dadka tusaale fiican ha ugu noqdaan. Runta tusaale fiican ha ugu noqdaan. Khayrka, wanaagga iyo cibaadada tusaale fiican ha ugu noqdaan oo akhlaaqda iyo dhaqanka wanaagsan tusaale fiican ha ugu noqdaan. Madax dhaqameedka salaadiinta, ugaasyada iyo boqorrada iyo cuqaashu tusaale fiican dadka ha u noqdaan. Umaddan ay u taliyaan way eeganayaan oo way ku dayanayaan. Wanaag ay kaga daydaan oo ay iyagu ku sifoobaan. Dhakhaatiirtu dadka tusaale fiican ha u noqdaan. Culimadu dadka tusaale fiican ha u noqdaan. Macallimiintu ardayda ay wax u dhigayaan tusaale fiican ha u noqdaan. Waalidku ubadkiisa iyo usradiisa iyo qoyskiisa tusaale fiican dhaqanka ha ugu noqdo. Qof walba oo umaddan ka mid ahi ha is dhigo goobta masuuliyadda. In uu masuul yahay oo ay masuliyadi saaran tahay naftiisa ha dareensiiyo oo wax kasta oo xun samaysteeda naftiisa ha uga tudho umaddiisana ha uga tudho oo tusaale yaanu ugu noqonin xumaanta”\n“Maanta innaga mashaakilka inna haysta waxa ka mid ah dadkii lagu dayan lahaa in badan oo ka mid ahi masuuliyadoodii way dayaceen waalidkii isaga ayaa sigaarka cabaya. Isaga ayaa qayilaya isaga ayaa caytamaya isaga ayaa xumaanta samaynaya ubadkiisii marka ay sameeyaanna wuu la yaabayaa. Ilmihii yaraa ee haashka qaatay ee la yidhi waa ish’e isga tuur waxa uu yidhi waa Ishtii aabbo. Waayo, waxa uu arkayay aabihii oo sita. Qaadku waa la mid. Caydu waa la mid. Macallinkii waxa laga yaabaa in uu ardaydii caayo ama uu hadallo xun ku yidhaahdo ama waxyaabo xun in uu hortooda ku sameeyo. Madax-dhaqameedkii iyo dhakhaatiirtii baa qayilaya. Dhakhaatiirtii ay ahayd in ay dadka ka waaniyaan dhibaatada qaadka oo ay dhibkiisa u sheegaan ayaa iyagu qayilaya oo marfashyo gaar ah leh. Sow umaddu ku dayan mayso?. Madax-dhaqameedkii baa qayilaya. Waliba marka baladkan si gaar ah loo eego. Niman odayaal ah oo madax dhaqameed ah oo ka yimid goboladaa kale ee soomaaliya halkan ayay yimaaddeen si ay ula kulmaan kuwa halkan jooga. Qolo kiiloo kiiloo qaad ahi mid walba hor yaallo ayay guri ugu galeen. Cabbaar markii ay aamusnaayeen ayay yidhaahdeen waar salaadiintii meeye?. Markaasaa la yidhi waa kuwan!. Iyagu waxa ay u haysteen in ay yihiin mooryaan ama dad kale oo shaqaale iyo wax ah oo madax dhaqameedka ilaalinaya. Illayn halkii ay ka yimaaddeen in uu qof sharaftiisa dhawranayaa ma qayilo. Wasiirkii baa qayilaya, oo Agaasimihii baa qayilaya oo waxyaabo aan wanaagsanayn samaynaya. Waar umadda dadka hormuudka iyo tusaalaha u ah ee ay eeganayaan ee ay higsanayaan haddii ay tusaale xun u noqdaan umaddaasi way baaba’aysaa” ayuu yidhi Sheekh Barbaraawi.\nPrevious articleSh. Dirir Oo Bulshada Islaamka Uga Digay Halista Yuhuudda Iyo Dhibaatada Ku Lammaan Heshiisyada Dalalku La Galayaan Muddooyinkan\nNext articleWasiir Xukuumadda Muuse Biixi Ka Tirsan Oo Madal Loo Dhan Yahay Kaga Dalbaday Reer Awdal Inay Ka Cafiyaan Hadal Deeq Qaaf Ah Oo Hore Uga Siibtay Iyo Nuxurka Raalli-galintiisa


Home Wararka Al shabaab oo weerar xoogan ku qaaday ciidamada Galmudug ee degaanka Wisil\nAl shabaab oo weerar xoogan ku qaaday ciidamada Galmudug ee degaanka Wisil\nSida ay sheegayaan wararka naga soo gaarayo degaanka Wisil, weerar ku bilawday gaari laga soo buuxiyay walxaha qarxa ayaa ka dhacay Deegaanka Wisil ee Gobolka Mudug, qaraxa kadib waxaa la maqlay rasaas xooggan oo dhowr jiho ka dhacday sida Mustaqbal ay u sheegeen ilo deegaanka ah.\nWaxaa la sheegayaa in weerarkaas uu ka dhashay Khasaare. Inta la xaqiijiyay waa dhimashada 5-ruux iyo dhaawaca tiro intaas ka badan balse waa uu ka badan karaa maadaama qaraxa uu xoogganaa oo meelo kala duwan oo deegaanka ka baxsan laga maqlay.\nDhanka kale, Al-Shabaab oo sheegatay mas’uuliyadda Weerarkaan waxa ay tilmaamtay in khasaaraha ay geysteen uu gaarsiisan yahay dhimashada 34-askari oo katirsan Ciidamada Xoogga Dalka gaar ahaan qaybta 21-aad. Saraakiil katirsan Ciidanka Xoogga Dalka ayaa sheegay in ay kahor tageen weerar Al-Shabaab la damacsaneed oo ay ka feejignaayeen maadaama ay la socdeen dhaq-dhaqaaqyada ay ka sameynayeen deegaanno katirsan Gobolka Mudug waa sida hadalka ay u dhigeen.


(Dhegayso) Dowladda Puntland oo feejignaan culus kaga jirta qatar kasta oo kooxaha argigixsadu maleegayaan. | puntlandi.com\n(Dhegayso) Dowladda Puntland oo feejignaan culus kaga jirta qatar kasta oo kooxaha argigixsadu maleegayaan.\nDowladda Puntland ayaa si adag u adkaysay ammaanka magaalooyinka waaweyn ee Puntland, kadib markii la helay xogo amni oo sheegaya in qaraxyo ay soo abaabuleen kooxaha argigixisada ee cadowga Puntland lala maleegayo Puntland iyo shacabkeeda.\nTaliyaha qeybta booliiska gobolka Nugaal, gaashaanle dhexe Faarax Cabidraxmaan Warsame, ayaa warbaahinta gudaha u sheegay inay hayaan xogtaas ayna si aad u ah adkeeyeen ammaanka magaalada Garowe, oo bartilmaameed muhiim ah kooxaha argigixisada.\nTaliyuhu wuxuu sheegay inay heegan culus galiyeen laaamaha amniga iyo kantaroolada lagasoo galo caasimadda, sidoo kale ay ciidamo aad u badan ka howlgaliyeen magaalada gudaheeda si ammaanka goobaha shacabka loo adkeeyo.\nWaxaa uu taliyuhu sheegay inay shacabku kaalin muhiim ka qaadanayaan la shaqeynta ciidamada amniga, isagoo kusii booriyay inay laamaha amniga usoo gudbiyaan wixii xog ah oo ay helaan.\nHalkaan ka dhegays codka taliyaha.


”Nooma iman kartaan!” – Imaaraadka oo Yaman ka dhisay wax u eg maamullada Somalia (Dowladda Dhexe oo uu durba isku taagey!) | Hadalsame Media\nHome Arrimaha Caalamka ”Nooma iman kartaan!” – Imaaraadka oo Yaman ka dhisay wax u eg...\n”Nooma iman kartaan!” – Imaaraadka oo Yaman ka dhisay wax u eg maamullada Somalia (Dowladda Dhexe oo uu durba isku taagey!)\n(Cadan) 20 Maajo 2020 – MW Xigeenka Maamul gooni u goosad doon ah ama ugu yaraan xukun hoosaad leh oo uu Imaaraadku dalka Yaman ka yabyabay, ayaa ka dhaartay inay Ciidamada Dowladda dhexe u daayaan ilaalinta xeebaha dalkaasi.\nGuddoonka Golahan Golaha KMG ah ee Koonfurta ee STC, Hani Bin Brik, kaasoo ku dhawaaqay inay doonayaan inay nidaam ilaa xad madax bannaan kaga dhawaaqaan Koonfurta Yaman ayaa arrintan ku dhawaaqay.\n“Horta isbahaysiga uu Sucuudigu hoggaaminayo haku cadaadiyo MW Abd Rabbuh Mansur Hadi fulinta Heshiiskii Riyaad,” ayuu yiri Bin Brik isagoo sheegay in heshiiskaasi uu dhigayo in lasoo dhiso dowlad ay xubin muhim ah ka yihiin STC.\nSida uu sheegay Bin Brik, isbahaysiga Carabta ayaa ku simaha Madaxwaynaha STC, Sarreeye Gaas Ahmed Saeed Bin Brik, ka codsaday inuu doonyo dagaal oo uu ku hayo ku wareejiyo Ciidamada Ilaalada Xeebaha ee Dowladda Dhexe oo ay taasi shaqadooda tahay.\nWaxay sidoo kale STC oo ay si furan Imaaraadku u taageeraan ku eedeeyaan in ay Dowladda Yaman u diidan yihiin inay gudato waajibaadkeeda Dastuuriga ah.\nSucuudiga iyo Imaaraadka ayaa iminka isku khilaafsan sida laga yeelayo aayaha Yaman oo ah dal ay dhulka dhigeen kaddib dagaal ay 5 sano halkaa ka wadaan, iyadoo ay STC u dabci egtahay maamul-goboleedyada Somalia.\nPrevious article“Maxaa mar kasta loo aqbalayaa codsiga Kenya?” – DF Somalia oo ay su’aal adagi hortaallo, arrin ay samaysay oo shaki abuuray & tillaabo ay qaadi jirtey dowladdii ka horreeysey oo…\nNext articleCiidamada Libya oo sheegay inay burburiyeen Pantsir S-1 kale (Arag tirada guud ee ay burburiyeen?)


Kulan Looga Hadlaayay arimaha Burcadbadeeda oo Ka Dhacay Bosaaso(Sawiro) • Horseed Media\nYou are here: Home / Somali News / Puntland News / Kulan Looga Hadlaayay arimaha Burcadbadeeda oo Ka Dhacay Bosaaso(Sawiro)\nMasuuliyin ka socotay Dowaldda Puntland,Gudoomiyaha gobolada Puntland iyo Isimo ayaa maanta kulan ku yeeshay xarunta guriga gobolka ee magaalada Bosaaso,waxaana ay kaga hadlaayeen arimaha Burcadbadeeda iyo sidii loola dagaalami lahaa.\nWaxaa kasoo qaybgalay Wasiirka dekaddaha iyo gaadiidka Badda Puntland Siciid Maxamed Raage,Gudoomiyaha gobolka Mudug Col.Axmed Cali Salaad,Gudoomiyaha gobolka Nugaal Cabdi Xirsi Cali Qarjab,Gudoomiyaha gobolka Bari Cabdixaafid Cali Yuusuf,Garaad Maxamuud Shirwac,Beeldaaje Cali Faarax iyo Xirririyaha Ciidanka NATO ee ku sugan Xeebaha Soomaaliya iyo Dowladda Puntland Cabdirisaaq Duceysane.\nGaraad Maxamuud Shirwac oo ugu horeyntii ka hadlay kulankaasi ayaa sheegay in goobaha ay ku suganyihin kooxaha Burcadbadeeda ay Xukuumada u dirto dad ka wacyigeliya hadiina ay arintaas surtagelin go’adoon lagu sameeyo oo looga hortago Badda iyo dhulka,sidoo kale Garaad Maxamuud Shirwac wuxuu canbaareyey warbixintii guddiga Qaramada Midoobay u xilsaartay arimaha Soomaaliya ee ku aadanayd in masuuliyinta Puntland ay xirrir la leeyihin Burcadbadeeda.\nBeeldaaje Cali Faarax Maxamuud ayaa soo dhoweeyey in la isaga kaashado la dagaalanka Burcadbadeeda maadama u sheegay in ay dhibaato ba’an ku hayaan dhulka Soomaaliya.\nGudoomiyaha gobolka Mudug Col.Axmed Cali Salaad oo ka mid ahaa masuuliyinta ka hadashay kulankaasi ayaa sheegay in laga marmaan ay tahay in lala dagaalamo Burcadbadeeda,wuxuuna sidoo kale xusay in maamulkiisa uu wado qorsheyaal uu kula dagaalamaayo Burcadbadeeda ku sugan xeebaha degmada Garacad ee gobolka Mudug.\nGudoomiyaha gobolka Nugaal Cabdi Xirsi Cali Qarjab ayaa isagu ka warbixiyey kulan dhowaan ay la qaateen Ciidanka Badda NATO oo ka dhacay xeebta degmada EYL,wuxuuna sheegay in arimaha ay ka wada hadleen ay qayb ka ahayd in ilaa sideed saldhig oo lagala dagaalamo Burcadbadeeda laga sameeyo inta u dhaxeysa Laasqoray iyo Garacad.wuxuu xusay in maamulka gobolka Nugaal iyo Shacabka ay si aad ah wax ka qabteen Burcadbadeeda.\nGudoomiyaha gobolka Bari Cabdixaafid Cali Yuusuf ayaa ku dhawaaqay in Ciidamada Badda NATO iyo Xukuumada Puntland ay isku afgarteen in ay la dagaalamaan Burcadbadeeda oo ay iska kaashan doonaan.\nWasiirka dekaddaha iyo gaadiidka Badda Puntland Siciid Maxamed Raage ayaa digniin u diray cid weliba oo gacan siisa Burcadbadeeda isagoo ku hanjabay in lasoo qaban doono oo la xiri doono.\n”…Waxaan uga digayna Burcadbadeeda in ay joojiyaan waxaa ay wadaan,waa sidoo kale u digaaya cida gacan siisa in lasoo qaban doono..”,ayuu yiri Wasiirka.\nKulankaan ayaa gaba gabadiisa la isku afgartay in la iska kaashado la dagaalanka Burcadbadeeda Soomaalida ayadoo masuuliyinta maamulka Puntland hore ku dhawaaqeen in ay la dagaalamayaan Burcadbadeeda.


Baro wax walba oo ku saabsan maalinta rabshadaha - World March\nCilmi dhammaan wixii ku saabsan maalinta rabshadaha\nBogga ugu weyn » Cilmi dhammaan wixii ku saabsan maalinta rabshadaha\nDagaalku wuxuu u adeegsaday qalab si loo xalliyo khilaafyada qaarkood oo dhan taariikhda oo dhan waxay sababeen dhibaatooyin halis ah oo u dhaxeeya dhaqamada kala duwan iyo dhaqamada kala duwan. Waqtigan xaadirka ah, ururrada kala duwan waxay shaqeeyaan maalin kasta si ay kor ugu qaadaan aragtida kooxo kala duwan oo abuuraya dhacdooyin sida maalmo aan rabshad lahayn iyo maalmo isku mid ah, oo la xidhiidha mawduucaas. Sanadkiiba hal waxaan heleynaa maalmo kala duwan oo ujeedadoodu tahay in la abuuro wacyigelin ku saabsan dhibaatooyinka u baahan in la arko. Ka mid ah maalmaha la xidhiidha rabshadaha waxaad ka heli kartaa jaantusyo muhiim ah sida maalinta caalamiga ah ee rabshadaha.\nTaariikhda ayaa lagu dhageeyey saldhigyada dagaallada, halganka aan la isku haleyn karin iyo xadgudubyada xuquuqda aadanaha. Empires ayaa la abuuray thanks to baabi'inta dadka, xadgudubyada xorriyadda iyo addoonsiga nolosha aadanaha. Iyada oo ku xidhan ilbaxnimo muddo taariikhi ah ku been abuurtay dhismaha maamulada kala duwan iyo dulmi, oo inkastoo marxalado badan dhaqamada qaarkood ayaa soo saartay jirkooda ka yahay horumarinta xuquuqda, waxaa had iyo jeer ahaa kooxo iyagu bannaanka ka joogay xadad sharci, sababaya ka-saarid iyo rabshad iyaga u gaar ah.\n1 Maxay yihiin maalmihii rabshadihii ugu muhiimsanaa?\n2 2 Oktoobar: Maalinta Caalamiga ah ee Xadgudubka\n2.1 Maxay tahay maalin aan rabshad iyo nabad?\n3 Nofeembar 25 ee rabshad lid ku ah dumarka\n3.1 Sababta loo heysto taariikhda taariikhdan: Nofeembar 25 ee rabshad lid ku ah dumarka\n3.2 Maxaad ugu dhiirigelisaa dabaaldegga maalinta 25 November rabshad?\n4 Janaayo 30 oo ah maalin dugsi oo ku saabsan rabshad iyo nabad\n4.1 Maxay tahay sababta ay colaadaha iyo nabadda ugu dabaaldegaan 30 bisha Janaayo dooratay dugsiyada?\n5 19 Maalinta Noofembar adoon rabin rabshad xagga caruurta iyo dhalinyarada\n5.1 Maalinta caalamiga ah ee rabshadaha iyo ka hortagga xadgudubka galmada iyo kadeedka\n5.2 Muujiyeyaasha rabshadaha carruurta\n6 Qoraalka kama dambeysta ah ee maalinta caalamiga ah ee rabshadaha ka dhanka ah colaadaha\n7 Spain ayaa hogaamineysa tartanka caalamiga ah ee maalinta caalamiga ah ee colaadaha\nMaxay yihiin maalmihii rabshadihii ugu muhiimsanaa?\nDhaqdhaqaaqa bulshada ee ku xiran maalinta caalamiga ah ee rabshadaha Waxaa jira dhowr. Waxaa jira maalmo badan oo ah kalasooc aan ku jirin jadwalka, diiradda saara qaybaha kala duwan ee bulshada, sida:\nMaalinta ilmo aan shidaal ahayn\nMaalinta 25 ee rabshadaha ka dhanka ah dumarka\nMaalinta caalamiga ah ee rabshadaha, oo ku yaalla 2 bisha Oktoobar\n30 ee Janaayo, Maalinta Dugsiga Dhibaatada ah ee aan ku qasbanayn inaan isku jinsiinno maalinta ilmo aan rabshad lahayn\nMaalinta Caalamiga ah ee Xad-gudubka iyo Nabadda.\nWaxay xitaa ka shaqeeya qaybaha kala duwan ee arrinta, waxay dadaalka ay diiradda saaraan la dagaalanka rabshadaha in qaybaha kala duwan oo ay leeyihiin hadafka guud: suuragalnimada in soo afjaridda dhaqanka kasta oo rabshad ka jirta dunida, awood nabad oo dhan ay gaaraan meelaha geeska ah ee meeraha, sidaas darteed muwaadiniinta isku mid ayaa leh xuquuq iyo waajibaad isku mid ah\n2 Oktoobar: Maalinta Caalamiga ah ee Xadgudubka\nMaalinta caalamiga ah ee rabshadaha Oktoobar 2 waxaa lagu xusay, maadaama ay tahay waqti dabaaldega dhalashada Mahatma Gandhi. Taasna waa falsafada Gandhi waxay ku salaysan tahay isticmaalka wadahadalka xallinta khilaaf kasta.\nWaxay ahayd sannaddii 15 2007 June, marka Nations Golaha Guud ee Qaramada Midoobay ku dhawaaqday go'aan 61 / 271, 2 October in rabshadaha ma noqon doono maalintii la doortay. Maalintaan rabshad waxaa loo isticmaalay tixraac caalami ah oo lagu xusayo dad aad u fara badan oo naftooda u dagaallamaya noloshooda oo dhan si ay u gaaraan bulsho aad u tiro badan.\nMaxay tahay maalin aan rabshad iyo nabad?\nDhaqanka ku habboon Maalinta Dhaqan-Xummadda Adduunka wuxuu diiradda u saaran yahay sidii loo horumarin lahaa xuquuqda madaniga iyo isbadalada bulshada, maxaa yeelay waxa loogu talagalay in lagu ilaaliyo nolosha aadanaha iyadoo la adeegsanaayo qalab.\nDad badan ayaa la yaabi kara maalinti aan rabshad lahayn, iyo sababta maalinlaha nabadda iyo rabshadaha loola jeedo. Taasina waa sida ay khabiiradu u leeyihiin Maalinta Caalamiga ah ee Xadgudubka, waxay gacan ka geysaneysaa abuurista wacyi galin caalami ah oo ku saabsan isticmaalka xad-dhaafka xad-dhaafka ah ee xallinta khilaafaadka ka dhexeeya wadamada iyo gudaha.\nSidaas daraaddeed maalin October 2 ah oo aan rabshado, waa fursad ay hay'adaha kala duwan si ay u maareeyaan dhacdooyinka oo muujinaya rabshadaha xad-dhaafka ah ee dunida, labadaba si toos ah iyo subliminally. Ilaa maantadan la joogo ee nacaybku sheegan si firfircoon uga qayb qaadan kartaa socod abaabulay dhamaan aduunka oo dhan, ama ay ku biiraan ururada ka shaqeeya dhismaha si ay u abuuraan maalinta nabadda iyo nacaybku iyada oo qalab is-dhexgalka iyo ixtiraam.\nSababtaan awgeed, haddii aad rabto inaad ka qayb qaadato maalinta 2 ee ku saabsan dhacdooyinka kala duwan ee ka dhacaya magaalooyinka iyo magaalooyinka, waxaa wanaagsan inaad la xiriirto urur la xiriira maalinti ah rabshad iyo nabad iyo inay bixiyaan shaqadooda.\nWaxaa muhiim ah in laga warqabo taariikhda, maxaa yeelay waa wax caadi ah in la helo fikir qarsoodi ah in ay tahay maalinta caalamiga ah ee 2 ee rabshadaha, markaan waa in aan xoogga saarno, in ay tahay 2 ee Oktoobar. Taasna waa mararka qaarkood inaad ka hesho macluumaad khalad ah oo ku saabsan internetka taasoo keeni karta jahwareer.\nNofeembar 25 ee rabshad lid ku ah dumarka\nMawduucan waa mid ka mid ah kuwa ugu mihiimsan oo hadda ku jira afka adduunka oo idil. Sababta ayaa ah in rabshad diirada lagu saarayo haweenku waa mid ka mid ah iskutallaabta ka dhigaysa in ay adagtahay dhaqamada si ay ugu sii socdaan midnimo.\nEl 25 Maalinta Nofembar ee maalinta caalamiga ah ee ka dhanka ah rabshada dumarka, waxaa loogu talagalay in lagu dhajiyo dhammaan noocyada rabshadaha kuwaas oo lagu sameeyo kooxdan iyo in marar badan la quudiyo ama aamusnaanta.\nSababta loo heysto taariikhda taariikhdan: Nofeembar 25 ee rabshad lid ku ah dumarka\nRabshadaha ka dhanka ah haweenka waxay ku jiraan falalka iyo xaaladaha sida rabshadaha jinsiga, rabshadaha uur-jiifka, dhibaataynta, kufsiga ama sinnaanta mushaharka, iyo kuwo kale.\nXaaladaha intaas oo dhammu waxay keenaysaa in dumarka waxaa loo tixgeliyaa liita siyaabo badan marka loo eego ragga, ama waxaa la siiyay doorarka jinsiga sababtoo ah waxay yihiin haween, sida doorka daryeelaha ama nadiifiya.\nMaxaad ugu dhiirigelisaa dabaaldegga maalinta 25 November rabshad?\nRabshadaha lagu aasaasay haweenka jinsiga ah waa mid ka mid ah kuwa ugu baahsan, si loola dagaalamo. Sanadkan 1993, Baaqa ku saabsan Ciribtirka Rabshadaha ka dhanka ah Dumarka waxaa soo saaray Golaha Guud ee Qaramada Midoobay. Oo waxaa loo tixgeliyaa in la joojiyo sheegashada Maalinta 25 ee rabshad iyo nabad waa lagama maarmaan in gabdhaha iyo dumarka labadaba (oo aasaas ahaan ka badan kala bar bulshada adduunka) ay ku noolaadaan cabsi la'aan, la'aan rabshadaha qoyska, ee jaaliyad aamin ah oo cadaalad ku dhisan.\nOo intii waa run in tan iyo markii rabshado 25 November 2017 ay bilaabeen in ay la kulmaan qaar ka mid ah horumarka ee kor u qaadista wacyiga xaalkan ilaa xuquuqda la gaaray, qaar badan oo ka fiirsada, in shirkadaha caalamiga ah aan horumar caddaalad iyo sinaan dhinaca anshaxa ah, ku saleysan qiyamka caddaalad iyo dulqaad.\nJanaayo 30 oo ah maalin dugsi oo ku saabsan rabshad iyo nabad\nJanaayo 30 Maalinta iskuulka ee rabshadaha iyo nabadda Xuska dhimashada Mahatma Gandhi, oo ahaa hoggaamiye qaran iyo ruuxi ah ee Hindiya, ayaa loo dabaaldegayaa. Maalintan waxaa loo dabaaldegaa sanadka 1964, laakiin ma aheyn illaa sanadka 1993 markii UN ay aqoonsatay.\nEl Janaayo Maalinta Caalamiga ah ee Rabshadaha 30, falal kala duwan ayaa lagu qabtaa dugsiyada si kor loogu qaado nabada adduunka. Waa wax caadi ah maalin dugsiyeedka ah ee rabshad iyo nabadgelyo si ay u qabtaan hawlaha, sida taariikhda sheekada nabadda iyo rabshadaha, ama heeso la xidhiidha nabadgelyada ayaa sidoo kale heesaya, taasina waxay ka dhalinaysaa xaalad ah in lagu noolaado dalka ama meel dunida ka mid ah.\nMaxay tahay sababta ay colaadaha iyo nabadda ugu dabaaldegaan 30 bisha Janaayo dooratay dugsiyada?\nMaalintan waxaa doorta xarumaha waxbarashada si ay u qabtaan waxqabadyo kala duwan kuwa yar yar. Maalmahan waxaa badanaa lagu qabtaa cunuga iyo marxaladda aasaasiga, waxaana loogu talagalay in yaryar ay yaqaanaan matalaadyo ku saabsan dhaq-dhaqaaqa rabshadaha iyo nabadda. Waxaa ka mid ah Mahatma Gandhi, Nelson Mandela, hooyada Maria Maria Teresa oo ka tirsan Calcutta ama Martin Luther King.\nWaxaa muhiim ah in la maalintii yar caalamiga ah ee nacaybku tan iyo carruurnimada, iyo maalin kasta in ay ku lug leeyihiin sida maalinta caalamiga ah ee ka dhanka ah 25 rabshadaha waqtiga la xidhiidha maalinta nabadda iyo nacaybku, shaqeeyaan November, ka 2 Oktoobar Oktoobar oo ah rabshad iyo nabadgelyo ama maalin dugsiyeedka rabshadaha iyo dhibaataynta.\n19 Maalinta Noofembar adoon rabin rabshad xagga caruurta iyo dhalinyarada\nThe November 19 waa Maalinta cunug iyo dhalinyarad la'aan, waxaa loola jeedaa in la arko xadgudub loo geystay kuwa ugu yar. Waxay ahayd sannadka 2000 markaan maanta loo qoondeeyey si aan u dhisno tallaabooyin deg-deg ah oo wax ku ool ah. Intaa waxaa dheer, November 20 waxaa lagu dabaaldegaa maalinta Iskuulka Carruurta.\nMaalintan oo aan rabshad lahayn ee loogu talagalay carruurta waxaa loo adeegsadaa in ay kor u qaadaan wacyiga ku saabsan waxa ay yihiin farsamooyinka ugu caamsan ee kufsiga ilmaha iyo qalabka ay isticmaali karaan si kor loogu qaado gambaleelka digniinta ee dadka qaangaadhka ah ee ku wareegsan.\nMaalinta caalamiga ah ee rabshadaha iyo ka hortagga xadgudubka galmada iyo kadeedka\nKu xadgudubka iyo dhiig-miirashada carruurta iyo dhalinyarada waa dhibaato ku saabsan dhammaan wadamada adduunka. Taasna waa in noocani xadgudubku aanu kala saarin jinsiyadda, waddanka, dhaqanka ama xaaladda bulshada.\nka kiisaska xadgudubka iyo rabshadaha ee caruurta yar yar waxay sameysteen boqolaal urur iyo nidaam dowladeed oo ay bilaabaan in ay qaataan tallaabooyin, ayna hirgeliyaan nidaamyada waxbarashada iyo qeylo-dhaan, si kiisaskan loo aqoonsado oo loo dhisi karo nidaamyo ficil ah dhammaan dhinacyada: qoysaska, xarunta waxbarashada sida goobaha lagu nasto .\nMuujiyeyaasha rabshadaha carruurta\nKhabiiradu waxay sameysteen liis ah tilmaamayaasha ugu badan ee laga heli karo carruurta iyo dhallinyarada marka ay la kulmaan ama la tacaalayaan:\nCalaamadaha muuqaalka: dhaawaca meelo dareen ah, sida dhiigbax, barar ama caabuq.\nCalaamadaha maskaxda: cabsida, cabsida, riyooyinka soo noqnoqda, hurdo la'aan. Habdhaqan xumo ama dib-u-qaadis xirfadaha hore loo soo iibsaday.\nDabeecadaha hore ee galmada, qoysaska iyo kacdoonka dugsiga, waxqabadka tacliinta liita.\nTilmaamahan waxaa loogu talagalay in xubnaha qoyska, saaxiibada ama barayaashu ay ku ogaan karaan astaamaha ugu yar ee xadgudubka iyaga oo aan hadal u sheegin.\nQoraalka kama dambeysta ah ee maalinta caalamiga ah ee rabshadaha ka dhanka ah colaadaha\nNasiib darro, waxa ay u muuqataa in waqtiga oo dhan waa maalinta caalamiga ah ee rabshadaha, maxaa yeelay, dhammaan isku dhacyada ka jira dunida oo dhan, iyo dhammaan xadgudubyada in bulshooyinka oo dhan, haddii ay waxaa loo tixgeliyaa ilbaxnimada ama ma.\nIyada oo ku xidhan dhaqanka waddan kasta iyo horumarka ama dib udhaca xuquuqda ay leedahay, noocyada kala duwan ee rabshadaha waa la arki karaa. Dad badan ayaa laga yaabaa in ay u malaynayaan in dalalka horumaray aysan u baahnayn in la dabaaldego maalin caalami ah oo ka dhan ah rabshadaha, sababtoo ah waxay u maleynayaan in aysan mar dambe jirin ama in yar ama u qalmaan.\nLaakiin nasiib daro waa ka soo horjeeda, rabshadu waa qayb ka mid ah bani'aadamnimada, iyo in la tirtiro marka hore waa lagama maarmaan tahay in kor loo qaado wacyigelinta jiritaankeeda, oo ka muuqda xaaladaha ay u muuqdaan iftiinka, iyo waxa loo arko inay yihiin rabshad.\nSpain ayaa hogaamineysa tartanka caalamiga ah ee maalinta caalamiga ah ee colaadaha\nSpain waa dal loo aqoonsaday dunida ugu horreysa ee boqortooyadii baarlamaanka ee dimoqraadiga ah, iyada oo dastuuri ah in la ilaaliyo oo bixiyo xuquuqda muwaadiniinta oo dhan.\nLaakiin xaqiiqadu waxay tahay in taariikhda ugu dambeysay ee dalkan ay jiraan xaalado ah rabshad xad-dhaaf ah, labaduba waa kuwo cad oo qarsoodi ah. Dagaalka qoyska (maalintaan waa 25 November rabshad) ayaa ah mid ka mid ah dhibaatooyinka ugu waaweyn ee keenaya bulshadan.\nWaxa uu sidoo kale ku noolaa marxaladaha taas oo argagixisada hanjabay nolol maalmeedka dadka deggan. Waxaa ka mid ah falalka dibad walaac badnaan ayaa si toos arki rabshadaha la 1 October ka dhacay Catalonia, sababta oo ah afti la keenin ciidamada ammaanka, kuwaas oo xoog ku weeraray muwaadiniinta. Sababtan awgeed u Maalinta Aduunka ee Xiisadda 2017 Waxay ahayd mid muhiim ah.\nHaddii aad u aragto in Spain ay tahay mid ka mid ah bulshooyinka ugu ilbaxnimada, iyo inkastoo this, weerar badan oo ku saabsan xuquuqda iyo balanqaad ah oo ay shakhsiyaad waxaa ka go'an, waa ay fududahay in la damacsan yahay in ka dhacaya dalalka kale oo leh heerar hoose ama dimuqraadiyadda lahayn ama marxad dagaal.\nSababahan oo dhan waxaa jira ururo kor u qaadaya dagaalka lagula jiro xuquuqda dadka, sida xaaladdu tahay World March ee Nabadgalyada iyo Dagaal-la'aanta, oo sannadka sannadka ka shaqeeya, caalamku si kor loogu qaado wacyi-gelinta muwaadiniinta iyo dawladooda oo ku saabsan muhiimada ayan isticmaalin rabshadaha.


Jaakbotyada Afyare ugu weyn abid: 5x | Voordeelcasino.com\nBogga ugu weyn » Wararka Casino » Jaakbotyada Afyare ugu weyn abid: 5x\nJaakbotyada Afyare ugu weyn abid: 5x\nThe jaakbotyada Afyare ugu weyn ee abid ku dhuftay casino online ayaa ka dhigay ciyaartoyda milyaneero badan. Garaacid leh riixid fudud oo ah badhanka bilowga ciyaarta ayaa nolosha weligeed waligeed beddelay. Taasi waa riyada dad badan iyo xaqiiqda dadka yar. The jaakbotyada Afyare ugu weyn abid calaamad u ah ciyaartoyda sii wadaan inay rumeeyaan riyada. Mid kasta oo ka mid ah abaalmarinnada waaweyn ayaa ku dhacay daqiiqad nasiib ah. Dabeecaddeeda horumarineed waxay gacan ka geysataa abaalmarin qiimihiisu yahay malaayiin. Abaalmarinta waxay ku dhacdaa casinos-ka khadka tooska ah ee aad adiguba ka ciyaari karto, sida gudaha BetAmo Casino, run dib u eegistaan ku barto. Dhawaan, abaalmarin kale oo weyn ayaa dhacday iyo xitaa kan ugu weyn adduunka casino adduunka. Halkan ka hubi shanta ugu sarreysa, adigoo ugu hooseeya kuwa ugu horreeya ee soo socda marka hore.\n5. Jaakbotyada Afyare ugu weyn: Mega Fortune sanadkii 2011\nMid ka mid ah jaakbotyada ugu weyn abid abid Mega Fortune oo ku dhacay sanadka 2011 Betsson Casino. Caalamka ayey layaab ku noqon kartaa sidoo kalena taasi waxay ahayd kiiska ardeyga reer Norwey ee guriga yimid ka dib habeen uu maqnaa. Suurtagal ma ahayn in la seexdo waana taas sababta aan u booqannay qamaarka internetka. Go'aan rogay nolosha ardayga reer Norway. Magac ahaan, lacag aad u badan oo ah 11,736,228 euro ayaa la bixiyay. Qadar ku dhow laba iyo toban milyan, ayaa kaliya lagu guuleystay hal habeen kadib markii la baxay.\n4. Mega Fortune jackpot: wuxuu ka sarreeyaa 2013\nWaxay qaadatay in muddo ah in la jebiyo rikoorka jaakbotyada ugu weyn ee abid abid. Taasi waxay ahayd kiiska kaliya ee 2013. Mar labaad Afyare video Mega Fortune sababay lama filaan ah. Ciyaaryahan u dhashay Finland ayaa ku guuleystay inuu ku guuleysto Ghanta isla markaana dhigay rikoor adduunka ah xilligaas. Abaalmarintan weyn ayaa haysay rikoodhka muddo dheer ilaa inta laga helayo Ghanna meel kale ka socota oo isha qabatay.\n3. Mega Moolah Ghanna wuxuu dhacay 2015\nMarkii ugu horraysay ee mid ka mid ah jaakbotyada ugu waaweyn ee abid abid ku dhaca goob kale waxay ahayd 2015. Kadib Mega Fortune had iyo jeer waxay ku jirtay safka hore, hadda waxay ahayd wareegga fiidiyaha fiidiyowga Mega Moolah. Nin Ingiriis ah ayaa nadiifiyey bakhaarka Mega Moolah in lagu guuleysto 2015, taasoo ka dhigeysa qaddar dhan 17,879,645 yuro. Uma baahnid inaad saacado ku qaadato khadka tooska ah ee internetka si aad ugu guuleysato abaalmarinnada waaweyn. Ingiriisiga wuxuu ciyaaray wax ka yar nus saac qamaarka internetka Mega Moolah ka hor intaan noloshu gebi ahaanba is beddelin.\n2. Mar labaad dhaqaaq Mega Moolah hoos u dhig rikoor iyo hadda 2018\n2018, seddex sano ka dib markii la dhigay rikoodhka jaakbotyada ugu weyn abid abid, markale ayuu ku dhacay. Meesha ay ka dhacday waxay ahayd Grand Mondial Casino halkaas oo laacibku uu dul dhigay $ 0,33 $ Mega Moolah. Fursaddu runtii waxay u muuqataa mid aad u yar in milyaneer lagu noqdo, laakiin guuleystuhu wuu guuleystay. Ku guuleystaha ayaa sameeyay xulashada in la helo ghanta ugu weyn ee lagu bixiyo hal mar. Taasi waxay ka dhigan tahay in si lama filaan ah lacag loogu daray akoonka bangiga oo ah 18,915,271 euro.\nMega Moolah Ghanna 2021: in ka badan 19 milyan oo euro\nRikoodhka ayaa la dhigay 2021 Mega Moolah jabtay bisha Abriil. Qofka reer Belguim-ka ah wuxuu noqday guuleystaha Nasiib-wanaag ee nasiibka u leh isagoo ka ciyaaraya khadka tooska ah ee Napoleon. Sharad 15 euro ah ayaa kaa dhigi kara taajir, maxaa yeelay qofka reer Belguim wuxuu ku guuleystay inuu ku guuleysto 19,430,723 euro. Faa'iidada diiwaanka waxaa lagu xisaabin karaa buugaagta.\nSuurtagalnimada ku guuleysiga Ghanna Afyare\nFursadda lagu guuleysto jaakbotyada ugu weyn ee abid abid aad u yar. Tani dabcan waxay khuseysaa dhammaan abaalmarinnada waaweyn ee lagu guuleysan karo berrinka ciyaaraha nasiibka. Si kastaba ha noqotee, fursadda ayaa jirta waana tan ugu muhiimsan. Dhacdo ahaan, lama dhaho waxay qaadan doontaa sanado kahor intaan la helin Ghanna weyn. Waxay kaloo noqon kartaa kiiska in Mega Moolah xitaa haddii ay gaarto dhowr milyan. Waqtigaan la joogo, waabku wuu yaalliin Mega Moolah Ghan jackpot wuxuu u dhexeeyaa 3 ilaa 4 milyan oo euro. Waxaa jira xitaa jaakbotyo badan oo kaa dhigi kara hal milyan, sida WoWjackpot oo horey u dhaaftay 2 milyan oo euro. Kasiinooyinka badankood khadka tooska ah leeyihiin qayb gaar ah oo leh booska Ghanna. Kaliya halkaas fiiri oo dooro mid aad ku qaadato khamaar. Dhab ahaan, milyan oo kulan Ghanna Afyare inta badan xor uma aha inuu ciyaaro.\nTags: Ghanna ugu sareeya, Mega Moolah, top 5\nLive casino ciyaarta muujinaysaa: 5x ugu fiican\nBandhigyada ciyaarta tooska ah ee tooska ah ayaa lagu ciyaari karaa casino tooska ah. Kuwani waa bandhigyo cayaareed qurux badan oo aad ku keeni karto fiidnimo madadaalo gurigaaga ah. Kala duwanaanta ciyaarta ciyaarta tooska ah ee tooska ah ayaa si joogto ah u kordheysa. Mar dambe kiisku maaha in dalabku dhammaaday roulette, blackjack en baccarat jira. Si aan kuu keeno […]\n5 jeer kuwa ugu xiisaha badan khadka tooska ah blackjack higgaad\nOnline blackjack waxaad la kulantid qaabab iyo cabbirro badan oo ka mid ah casinos-ka badan ee khadka tooska ah ee internetka. Soosaarayaal badan oo ciyaaraha casino ee khadka tooska ah dhammaantood keena blackjack suuqa kala duwan Iskuday mid walboo tiisa gaarka ah hadana waxaa jira dhowr ka mid ah kuwa dhab ahaantii loo ciyaaro tiro aad u tiro badan oo qamaarka leh\nTop 5 Lacagta ugu Fiican 'n Play Kasiinooyinka\nSidii aan saadaalinay in yar ka hor, Casinosyada 'Pay Play' ayaa si tartiib tartiib ah laakiin hubaal u qaata saamiga suuqa. Xitaa illaa hadda waa inaan ka nimid Voordeelcasino.com awood u yeelan karto inaad sameyso xulasho leh 5-ta ugu fiican ee Lacagta 'Play Play casinos'. Waxaan sameynaa xulitaankan baswaa kalsooni, gunno kasta [bonus]\nDib-u-eegistayada ku saabsan Betamo Casino\nDib-u-eegistayada ku saabsan BOB Casino\nDib-u-eegistayada ku saabsan Spinia casino\nDib-u-eegistayada ku saabsan Cookie Casino\nCasino online lagu kalsoonaan karo\nKasiinooyinka dhowaan la xiray:\nKasiinooyinka laga bilaabo Oktoobar 2021\nCadaalad Ciyaar Casino Online\nJacks Casino khadka tooska ah\nHolland Khadka tooska ah\nQoraalkan waxaa qoray Inge waxaana markii ugu dambeysay la cusbooneysiiyay 04-05-2021.


Dowladaha Soomaaliya iyo Qatar oo heshiisyo waa weyn Doha ku gaaray | Somali National Television - sntv.so\nHome WARARKA MAANTA Dowladaha Soomaaliya iyo Qatar oo heshiisyo waa weyn Doha ku gaaray\nDowladaha Soomaaliya iyo Qatar oo heshiisyo waa weyn Doha ku gaaray\nDowladaha Soomaaliya iyo Qatar, ayaa ku heshiiyey in Soomaaliya laga teegeero sidii loo furi lahaa dib u heshiisiin Qaran iyo horu wadidda xiriirka labada dal.\nMagaalada Doha ee caasimadda dalka Qatar, waxaa ku sugan wefdi ballaaran oo uu hoggaaminayo madaxweynaha Soomaaliya, Mudane Maxamed Cabdullaahi Farmaajo, madaxweynaha ayaa la kulmay Amiirka dalkaasi Qatar iyo madaxda kale ee waddankaas, waxa ay wada gaareen heshiisyo dhowr ah\nWasiirrada Arrimaha Dibedda Soomaaliya iyo Qatar ayaa shir jaraa’id ku qabtay Doha, iyagoo faah-faahiyey heshiisyada waxa ay ku aaddan yihiin.\nSidoo kale Wasiirka Arrimaha Dibedda Soomaaliya, ayaa sheegay in madaxweyne Farmaajo uu gaarsiiyey dalka Qatar Amiirka dalkaasi dhambaal mahadcelin ah oo la xiriira sida shacabka Soomaaliyeed ugu qanacsan yihiin isla markaana ay mahad uga hayaan taageerada ay ka helaan walaalahood reer Qatar.\nHehisiiyo kale ayaa lagu gaaray magaalada Doha, kuwaas oo ay dhowaan si rasmi ah uga hadli doonaan madaxweynaha iyo masuuliyiinta dalka Qatar.\nDowladda Qatar ayaa soo dhoweysay madaxweynaha iyo wefdigiisa, sheegtayna in sida ugu dhaqsiyaha badan ay uga jawaabi doonaan, arrimo ay ka yihiin gargaarka bini’aadannimo, kaalmooyinka tooska ah ee dowladda iyo shacabka Soomaaliyeed loo fidinayo iyo iskaashiga diblomaasiyaddeed ee labada dal.\nPrevious articleWasaaradda Isgaarsiinta oo soo bandhigtay sahan lagu sameeyay baraha internet-ka ee wasaaradaha\nNext articleRa’iisul Wasaaraha Soomaliya oo daah-furey Ollaha bilicda dalka.


Madaxa Taliban Qatar oo iscasilay. - BBC Somali\nMadaxa Taliban Qatar oo iscasilay.\nMadaxa xafiiska siyaasadda Taliban ee qatar ayaa iscasilay, taasi oo ah caalamadii ugu dambeysay ee kala qeybsanaanta kooxda kaddib dhimashadii hoggaamiyhoodii Mullah Omar.\nSyed Mohammad Tayab Agha ayaa ku sheegay sababta ugu weyn ee keentay iscasilaadiisa, inay ka timid sida muuqatay ay Talibanku u qariyeen dhimashadii Mullah Omar labo sano ka hor. Wuxuu sidoo kale sheegay inaysan suuragal aheyn inuu shaqeeyo hoggaamiye lagu doortay meel ka baxan Afghanistan. Xubno sare ayaa sheegay inaan lagala tashan magacowga hoggaamiyaha cusub ee Taliban, Mullah Akhtar Mansour.\nTani ayaa ah calamadii ugu dambeysay ee kala qeybsanaanta ka dhex jirta Taliban, wuxuuna Tayab Agha sheegay inay tahay in waxkasta wax looga qabto gudaha Afghanistan oo ay ku jirto magacawga hogaamiye cusub. Si toos ah uma magacaabin Mullah Akhtar, balse wuxuu ku tilmaamay qalad taariikheed magacbowga hoggaamiyaha cusub.\nShalay ayey kooxda soo saareen muuqaal Video ah, oo tiro badan oo ka tirsan kooxda ku ballanqaadayaan inay daacad u yihiin Mullah Mansoor.


Golaha Ammaanka ee QM oo ka hadlay xiisadda Puntland iyo Somaliland – Radio Daljir\nGolaha Ammaanka ee QM oo ka hadlay xiisadda Puntland iyo Somaliland\nJuunyo 8, 2018 11:09 b 0\nGolaha Ammaanka ee QM ayaa qoraal uu soo saaray waxaa uu kaga dalbaday maamulada Puntland iyo Somaliland inay joojiyaan colaadda ka dhex taagan labada dhinac, iyagoona fulinaya balanqaadkii ay u sameeyeen Beesha Caalamka ee la xiriiray joojinta colaadda gobolka Sool.\nGolaha ayaa ku booriyay labada maamul inay kala qaadaan ciidamada is horfadhiya , wada hadalna lagu dhameeyo khilaafka ka dhex jira labda dhinac.\nWaxaa lagu baaqay in la ogolaado in dadka barakacay loo sameeyo gargaar, guryahoodina ay dib ugu laabtaan.\nDagaal ka dhex qarxay maamulada Puntland iyo Somliland oo ka dhalatay duulaan maamulka Somaliland uu kusoo qaaday, kuna qabsaday deegaanka Tukaraq oo 86km u jirta Garoowe ayaa waxaa ka dhashay dagaalo ay ku geeriyoodeen dad ku dhow todobaadtan oo ka mid ah dhinacyadii diriray.\nMaamulka Koonfur Galbeed oo soo bandhigay maydadka rag katirsan Al-shabaab


W.Arrimaha Gudaha Hirshabeelle oo beeniyay in wiil 16 jir ah ay u magacaabeen Xil – idalenews.com\nW.Arrimaha Gudaha Hirshabeelle oo beeniyay in wiil 16 jir ah ay u magacaabeen Xil\nWasiirka Arrimaha Gudaha Maamulka Hirshabeelle Maxamed Cali Caadle ayaa beeniyay in wiil 16-sano jir ah uu u magacaabay Guddoomiye kuxigeenka maamulka deegaanka Gamboole ee Gobolka Shabeellaha Dhexe.\nWasiir Caadle ayaa sheegay in cid walba ay ogtahay in wiil 16 jir ah aanay mas’uuliyad u dhiibeysa aanay jirin, arrintaas ay tahay mid aan xaqiiq aheyn.\n“Cid kasta og in canug 16 sano jir ah in aanay cid mas’uuliyad u dhiibeysa aanay jirin, arrintaas xaqiiq ma ahan, hadii ay jiri laheyd dhalinyarada in aan shaqo gelin ammaan ayay noo ahaan laheyd”ayuu yiri Wasiirka Arrimaha Gudaha.\nWaxaa uu sheegay inay macquul tahay in magaca qofka loo magacaabay xilkaas iyo magaca wiilka inay isku mid noqdaan, isagoo xusay in qofka ay xilka u magacaabeen uu yahay qof weyn.\nSidoo kale waxaa uu sheegay in Soomaalida hada jirta ay isku heystaan xilalka, isla markaana qof walba uu xil doonayo, isla markaana wax caqli gal aanay aheyn in wiil 16-sano jir ah ay u magacaabaan xil\n“Anaga qof kale oo weyn ayaa u magacaabnay xilka ee canug 16-sano jir ah oo Iskuul dhiganaya xil uma dhiibin, Soomaalida hada jirta waa dad xil isku wada heysta oo nin walba uu dhahayo aniga hala ii dhiibo, marka canug 16-sano jir ah inaan xil u dhiibno wax caqliga galayo ma ahan”ayuu yiri.\nFeysal C/llaahi Cumar oo dhigta Fasalka afaraad ee Dugsiga Sare ayaa dhowaan sheegay inuu isla casilay xil uu Maamulka Hirshabeelle u magacaabay oo ah Guddoomiye kuxigeenka arrimaha Bulshada Hirshabeelle, waxaana ay noqotay arrin aad looga hadal hayay magaalada Jowhar.\nX.Mooshinka ka wada Jawaari oo raadinaya wax ka bedelka qodob ka mid ah Dastuurka


Gudaha Nalka Laydhka Iftiinka, Tube Tube, Iftiinka Shumaca Gudaha - Aina\nLaydh badan oo weligood ah: Iyada oo leh nalalkayaga kala duwan ee ballaadhan, waxaan hadda ku siineynaa xulasho xiiso leh oo ah alaabooyin loogu talagalay baahiyo ballaadhan oo ballaaran - iyo waxyaabo cusub oo cusub.\nU adeegso ficilkeena si aad ugu abuurto qiime macaamiisha\nCasriga 4-nasiibka Nalalka Iftiiminta Daar Mount Ceil ...\nDunida xiisaha leh ee nalalka LED-ka\nU oggolow naftaada inay ku dhiirrigeliso sheekooyin aad u kala duwan oo LED ah\nNalal casri ah oo aan qaali ahayn oo leh LED\nEnergy Harness, Jaamacadda Purdue ee ku xiran soo saaraha nalalka LED-ka ayaa soo saarta hawo jeermiska hawada kaas oo lagu dhejin karo saqafka si looga nadiifiyo hawada qaybta kore ee qolka iyada oo la adeegsanayo iftiinka UVC oo ay keeneen LED-yada gundhigga ah. Sida laga soo xigtay Jaamacadda Purdue, aaladda waxaa loogu talagalay in lagu isticmaalo ...\nAina Laydhku waxay soosaaraysaa laydh cusub oo loo yaqaan Bright-Mate Bright -Mate: Iftiinka la qaadan karo ee loogu talagalay ciyaarta iyo ka shaqaynta meel kasta Wax soo saarkani wuxuu isku daraa nalalka 30W ee sare ee korantada, baytariyada karti-sare leh, iyo qaababka taageeraya ee ku yaal meel xagal dheer oo saddex xagal leh oo leh dhinac dhinac ah ee 98mm. Aad ayey ...\nAina Lighting waxay samaysay Xafiiska Beijing bishii Sebtember 16th, 2019. Aina Lighting waxaa la aasaasay 2016, illaa iyo iminkaba waa 6 sano. Dhammaan 6-daan sano, waxaan ku leenahay hal xafiis iib oo ku yaal Shanghai. Maaddaama iibka badan ee aan hayno, hal xafiis oo iib ah horeyba nooguma filna, sidaa darteed waxaan u dooranay Beijing inay tahay meesha ...\nIsku-darka xiisaha leh ee qaababka guridda, tikniyoolajiyadda fiilada casriga ah, iftiinka quruxda badan iyo waxtarka tamarta\n4 Isku-darka YouTube0-10Vdimmer


Romelu Lukaku oo soo Afjaray Abaartii Gool la’aaneed ee garoonka Old Trafford kaddib guushii Fulham…iyo taageerayaasha oo ka hadlay – Gool FM\nRomelu Lukaku oo soo Afjaray Abaartii Gool la’aaneed ee garoonka Old Trafford kaddib guushii Fulham…iyo taageerayaasha oo ka hadlay\n( Premier League ) 08 Dis 2018. ROMELU LUKAKU oo ugu dambeyn soo gabagabeeyay abaartii gool la’aaneed ee ku heysatay garoonka Old Trafford kaddib markii uu goolkii seddaxaad dhaliyay kulankii Manchester United ay ka adkaatay Fulham.\nLukaku oo 25-jira, ayaa gool ku dhalin waayay garoonkooda horyaalka muddo 997-daqiiqo oo ah 14-kulan, kaddib goolkiisii u dambeeyay uu ka dhaliyay Swansea bishii March.\nNinka Belgian ayaa sido kale caawiyay goolkii Juan Mata oo ahaa kii labaad ee Reds’ ka hor inta uusan nafsad ahaan tiisa dhalin goolkiisa qeybta kowaad – kulankii United ay ku awood roonatay 4-1 iyagoo usoo dhaqaaqay kaalinta lixaad.\nAragti kala duwan ayaa barta Twitter looga hadlay guushan, qaar kamida taageerayaasha ayaa sheegay in goolka Lukaku’ uu soo gabagabeynayo adduunka, halka kuwa kala ay amaaneey dulqaadka weeraryahanka.\nMid ayaa yiri: “Waa markii u horreysay tan iyo March 31, Romelu Lukaku uu gool ku dhaliyo Old Trafford.Mahadsanid Wanaagsan.”\nMid kale ayaa yiri: “Sidaa awgeed waan ku farax sanahay abaarta gool la’aaneed uu ka baxay ninka reer Belgian.”\nWaa markii u horreysay tan iyo March 31, Romelu Lukaku uu gool ku dhaliyo Old Trafford.Mahadsanid Wanaagsan.\n252 maalin kaddib, Romelu Lukaku ayaa gool ku dhaliyay Old Trafford.\n252 maalin 13 kulan iyo 946 daqiiqo ayaa kasoo wareegtay tan iyo Lukaku oo gool ku dhaliyo Old Trafford. Waxyaalaha wanaagsani waxay u yimaadaan kuwa suga.\ndhammaadka adduunka ayaa soo dhaw.\nRomelu Lukaku ayaa gool ku dhaliyay Old Trafford markii u horreysay tan iyo 31-kii Maarso 2018. Sidaa awgeed waan ku farax sanahay abaarta gool la’aaneed uu ka baxay ninka reer Belgian.\nChelsea oo Jabisay kibirkii City....+SAWIRRO